ועדת הכלכלה, כנסת 20, פרוטוקול מספר 746, 2018-05-15 09:30

איתן כבל: בוקר טוב לכולם.

איתן כבל: חברות וחברים, כמידי יום אנחנו מתחילים את היום בהקראה של שיר, ואני אנסה להתכתב הפעם עם המציאות בה אנחנו חיים.

איתן כבל: היום יום שלישי, פעמיים כי טוב.

איתן כבל: מי שלא יודע, היום אנחנו מתחילים את חודש סיון, א' בסיון.

איתן כבל: מי גם שלא יודע, בשבת נתחיל את ספר במדבר, פרשת במדבר, ואני תמיד מזהיר שזה לא ייחשב לי הדתה.

איתן כבל: היום אנחנו נקרא את שירו של תומר ישעיהו, יום אחד.

איתן כבל: תומר הוא מפיק, זמר צעיר, כותב שירים, שחקן, אחד האמנים הייחודים ביותר בנוף המוסיקה הישראלית.

איתן כבל: לאחרונה פרסם אלבום סולו שלישי.

איתן כבל: הוא ממשיך להופיע ברחבי הארץ ובכל מיני פסטיבלים.

איתן כבל: המוסיקה של תומר מושפעת מז'אנרים רבים ומשלבת אותם, מעין תערובת חדשה במזרח התיכון.

איתן כבל: יום אחד אולי, תומר ישעיהו.

איתן כבל: "בחוף הים של עזה בלונים כחולים, סירות מפרש לבן, לידנו חמורים.

איתן כבל: יום אחד, יום אחד אולי.

איתן כבל: יום שישי בבוקר, סוחרים טובים, מחירים זולים וריח תבלינים.

איתן כבל: יום אחד, יום אחד אולי.

איתן כבל: את אוהבת כשאני מדבר על חלומות ואז צוחקת עלי.

איתן כבל: כשאת צוחקת המילים לא נגמרות.

איתן כבל: וגם היום הזה, היום הזה.

איתן כבל: 100 הופעות מלבנון ועד מצרים, סיבוב ארוך, כשבסוף ירושלים.

איתן כבל: יום אחד, יום אחד אולי".

איתן כבל: אני מקווה.

איתן כבל: מצאתי לנכון להעלות על סדר היום, גם לבקשתם של חברי חבר הכנסת איתן ברושי הפעיל מאוד בעניין, אתם מכירים, יודעים, את הנושא, אולי הנושא.

איתן כבל: לא אולי, אדוני השר, חברותיי וחבריי.

איתן כבל: זה מעבר לבעיות הגדולות שהחקלאות נמצאת בהן בתקופה הזאת.

איתן כבל: לא לחינם מחר אנחנו גם מקיימים דיון בנושא הפשיעה החקלאית, יש מי שיאמר "הטרור החקלאי".

איתן כבל: ועדת הכלכלה יוצאת לסדרה של דיונים בנושאים החקלאיים.

איתן כבל: אני רוצה להבהיר.

איתן כבל: אדוני השר, קודם כל, אני באמת מעריך ומודה.

איתן כבל: זה לא טריוויאלי מבחינתי.

איתן כבל: העובדה שאתה כאן שמה את החשיבות שאתה רואה לעניין משבר המים.

איתן כבל: אולי לצד הקרקע זה הנושא היותר מרכזי וחשוב לחקלאות הישראלית.

איתן כבל: שאף אחד לא יטעה, החקלאות הישראלית נמצאת תחת מתקפה רבתית מכל כיוון.

איתן כבל: החקלאות המשפחתית הולכת ונמחקת.

איתן כבל: אנחנו מוצאים יותר ויותר את עולם החוואים שאנחנו מכירים.

איתן כבל: טייקונים הולכים ומשתלטים על החקלאות הישראלית.

איתן כבל: אין כמעט תחום שאנחנו לא מוצאים את החקלאות במצב של מתקפה או משבר.

איתן כבל: הבוקר ראיתי ב"ידיעות אחרונות", במדור הכלכלי, כותרת קטנה של גד ליאור.

איתן כבל: צריך מיקרוסקופ אלקטרוני כדי לראות שאולי, כמו שעורכי דין אוהבים לומר, בקליפת אגוז חושפת את השבר בחקלאות.

איתן כבל: אני כבר לא רוצה להיכנס לעניין הזה שבחקלאות אין דור המשך, וזה מתכתב עם הרצון של השר שהקנביס הרפואי יהיה מרכיב חקלאי - ולא לחינם.

איתן כבל: אולי זה מה שיביא צעירים להיכנס אל תוך המערכת.

איתן כבל: אין כמעט עניין, לא במטילות, לא בחלב עם מחיר המטרה שהולכים לעשות שם שינויים דרמטיים ומפליגים, שאין בו הכרזה על סיום החקלאות המשפחתית.

איתן כבל: לא נדבר על הפטם, שם ממש אתה רואה את זה.

איתן כבל: אני מקבל דיווח חודשי.

איתן כבל: כולם מרוויחים.

איתן כבל: הרשתות חוגגות על השוקיים, על החזה עוף ועל כל מה שאתם רוצים.

איתן כבל: היחיד שלא מקבל את המחיר שלו זה החקלאי, זה שהאוצר בזמנו - לפני שנתיים אני רוצה להזכיר לכם - רצה לרסק אותו.

איתן כבל: זו המציאות.

איתן כבל: עכשיו שלא נטעה, אין דבר, אדוני השר, מי כמוך יודע, שאי אפשר לייבא מחו"ל.

איתן כבל: העולם היום הוא עולם קטן.

איתן כבל: רק מה?

איתן כבל: אנחנו מכירים את זה שאם יש איזה אירוע ביטחוני קטן, אפילו לא גדול, שאם יש איזה מבצע קטן, אז נמלים נסגרים, נמל התעופה נסגר.

איתן כבל: מה אז?

איתן כבל: שלא נדבר על הייבוא.

איתן כבל: כשחקלאי ישראלי מייצא, טובי המומחים על כל טפיל בודקים אותו, על כל ריסוס בודקים אותו.

איתן כבל: מיהודה ושומרון ומעזה מכניסים חופשי.

איתן כבל: כמעט אפס בדיקה.

איתן כבל: שלא נדבר על ההברחות, שזה דיון בפני עצמו, של הביצים, הבשר האיום ונורא, בשר הפיגולים שאנחנו פוגשים מעת לעת כשתופסים את הטונות האלה.

איתן כבל: זה מה שתופסים.

איתן כבל: תדמיינו בנפשכם מה לא תופסים.

איתן כבל: אדוני השר, אני רוצה שתדע שהייתה לי שיחה מאוד מאוד נוקבת אתמול עם הבכירים באוצר על נושא המים, שזה בהמשך לשיחה איתך.

איתן כבל: קיימתי שיחות שלרגע היה נדמה לי שאני יכול להיות אופטימי.

איתן כבל: הרמתי טלפון אליך, ביקשתי לברר אם האופטימיות הזאת היא אכן המציאות שמתקיימת בשטח.

איתן כבל: אני תבעתי להיכנס למרתון.

איתן כבל: אי אפשר לשחק עם זה.

איתן כבל: אני נכנס באמצע.

איתן כבל: לקחתי על עצמי, אדוני השר, כיו"ר ועדת הכלכלה, להיכנס לתוך התהליך הזה בכל הכוח, לעמוד באמצע.

איתן כבל: יש תקדים כבר, תקדים שהיה קשה מאוד מאוד.

איתן כבל: לא צריך לפתוח ולהתחיל להמציא את הגלגל.

איתן כבל: קראתי את המסמך שאדוני שלח לי אתמול בערב.

איתן כבל: זה פתח לי את הזוויות מכל הכיוונים לראות שזה לא כצעקתה.

איתן כבל: אי אפשר להתייחס לחקלאים שמטה לחמם נשבר, כאשר חלקם אם יישברו עכשיו לא יחזרו יותר לתוך המערכת הזאת.

איתן כבל: זה לא יקרה.

איתן כבל: לקחתי על עצמי להיות שחקן במו"מ האינטנסיבי.

איתן כבל: עוד הערב, או מחר בבוקר, אנחנו כבר נקבע את סדרת הדיונים, מול מי ואיך.

איתן כבל: כמובן, אדוני השר, המשרד שלכם הוא השחקן המרכזי בתוך התהליך הזה.

איתן כבל: אני לא מתכוון לרגע לעזוב את העניין הזה, חד משמעית.

איתן כבל: תודה, אדוני.

איתן כבל: בבקשה.

אורי אריאל: תודה רבה.

אורי אריאל: אני אהיה איתכם זמן קצר, אני צריך להמשיך.

אורי אריאל: מבחינתי זה מובן שאני אהיה בדיון כזה.

אורי אריאל: המים זה בסיס החקלאות, בלי זה אי אפשר להתחיל בכלל לדבר על שום דבר אחר.

אורי אריאל: תודה לברושי על היוזמה לדיון, תודה לחבר הכנסת כבל, יושב-ראש הוועדה, על קיומו.

אורי אריאל: יש לנו היום עוד הצעות לסדר היום, מחר יש גם אצלך, טוב שכך.

אורי אריאל: ברשותך רק פסוק אחד אפרופו השיר שאתה הקראת פה.

אורי אריאל: אני אגיד מה שאמר דוד המלך: "שיר המעלות בשוב אדוניי את שיבת ציון היינו כחולמים אז יימלא שחוק פינו ולשוננו רינה".

אורי אריאל: אני עוצר, לא ממשיך, בגלל קוצר הזמן.

אורי אריאל: אני מדווח לוועדה משהו שלא קשור אבל ראוי לדווח.

אורי אריאל: במאמצים משותפים של רבים וטובים שיושבים פה, חוק עידוד השקעות הון עומד להגיע לכנסת לקריאה ראשונה, אחרי זה כל השאר.

אורי אריאל: היות ויש הסכמה עם האוצר, עם רשות המסים ועם משרד המשפטים, אין פה בעיה.

אורי אריאל: אני מעריך שהוא ייגמר במושב הזה.

אורי אריאל: הוא יחול מינואר.

אורי אריאל: זאת אומרת, אין פה אובדן של השנה הזאת.

אורי אריאל: גם אם זה יימשך עוד קצת, זה יחול.

אורי אריאל: מילה לדבריך, היושב-ראש.

אורי אריאל: יש הרבה אתגרים בחקלאות.

עמר בר-לב: הוא יעסוק בחקלאות גם?

אורי אריאל: רק בחקלאות.

עמר בר-לב: לא ציינת את זה.

אורי אריאל: אני שר החקלאות.

אורי אריאל: אני לא אתעסק עם תעשייה או עם טכנולוגיית-על וכו'.

אורי אריאל: שם יש את זה.

עמר בר-לב: מכיוון שזה ייחודי, חשוב - -

אורי אריאל: אני אסביר במשפט.

אורי אריאל: יש את זה בתעשייה וכו'.

אורי אריאל: בחקלאות לא היה.

אורי אריאל: מזה 20 שנה אין.

עמר בר-לב: זה החידוש.

אורי אריאל: למה?

אורי אריאל: ככה.

אורי אריאל: אין תשובה טובה.

אורי אריאל: העובדה היא שברצון משותף של רבים וטובים פה, ואני לא אזכיר את כולם, יחד עם האוצר - לקח קצת זמן - עכשיו זה יהיה גם בחקלאות.

אורי אריאל: אני צריך לדייק: נכון לעכשיו זה רק בנושא המיסוי, זה לא נכון בנושא המענקים שאנחנו חסרים שם.

אורי אריאל: אנחנו עוד נצטרך גם על זה לעבוד, אנחנו נמשיך לעבוד, אבל התקדמנו.

אורי אריאל: מילה על דבריך, היושב-ראש.

אורי אריאל: יש הרבה אתגרים – מדור המשך וכן הלאה וכן הלאה, אני לא אחזור על הכל.

אורי אריאל: אני מציע לכולנו להיזהר שלא נציג את החקלאות יותר רעה ויותר קשה ממה שהיא באמת.

לאה פדידה: רעה לא נציג אותה.

אורי אריאל: יש חקלאות מפוארת, כדאי להגיד את זה.

אורי אריאל: זה תודות לחקלאים בעיקר, תודות למו"פ, תודות להרבה דברים.

אורי אריאל: יש גם הרבה בעיות.

אורי אריאל: אני רוצה לחזור לעניין המים, נדבר עליו כמה דקות.

אורי אריאל: אנחנו נמצאים במשבר מים שהוא לא בידי אדם.

אורי אריאל: מדינת ישראל נערכה עם מתקני התפלה.

אורי אריאל: אני יודע שיש מאמץ - אולי רשות המים תרחיב על זה אחרי זה, אני לא רוצה להרחיב.

אורי אריאל: זה על הטווחים הבינוניים, זה לא הטווח המיידי שעליו אנחנו מדברים היום - להקמת עוד שני מתקנים.

אורי אריאל: את זה נשאיר לרשות המים ולאוצר.

אורי אריאל: אנחנו בשנה חמישית של שנת בצורת.

אורי אריאל: יש גבול כמה אפשר לשאוב, כמה אפשר לאלתר, להמציא וכל הדברים האחרים.

אורי אריאל: אני אזכיר ליושבים פה, מדינת ישראל היא אלופת העולם בהשבת מים.

אורי אריאל: זה לא נעשה ביום אחד, זה לא גורם אחד, זו מערכת שלמה שעוסקת בזה.

אורי אריאל: אנחנו מובילים.

אורי אריאל: כל העולם מסתכל עלינו, רוצה ללמוד וכן הלאה.

אורי אריאל: יש מצד אחד עשייה, אבל מצד שני אחרי חמש שנים אנחנו נמצאים בקשיים שמחייבים את הקיצוץ.

אורי אריאל: הקיצוץ שרצו לעשות אותו לפני שנה, בלחץ שלנו זה נמנע.

אורי אריאל: הגענו עד הלום.

אורי אריאל: השנה הזאת כבר יש קיצוץ.

אורי אריאל: השאלה איך ובכמה מפצים את החקלאיים.

אורי אריאל: זה לא נועד לפצות אותם על העניין של ההכנסה, אלא במובן שיש לנו אינטרס שיעשו שינטוע, ואני אתן דוגמה אחת.

אורי אריאל: קחו מטעים ותיקים שצורכים 700, 800 קוב, תלוי איפה, תלוי איזה סוג מטע, תביאו אותם למטעים צעירים, זנים יותר טובים, ונשקה ב-300, ב-250 קוב, תלוי מה ואיך, והגענו לחיסכון משמעותי.

אורי אריאל: תראו, אני הייתי בנחל עוז ביום שישי.

אורי אריאל: הייתי בכמה יישובים, אבל גם בנחל עוז.

אורי אריאל: מראים לי 300 דונם אבוקדו חדש, שזה סיפור בפני עצמו.

אורי אריאל: נוטעים שם גם בננות ב-200 דונם.

אורי אריאל: סך הכל יש להם כ-500 דונם צעירים.

אורי אריאל: זה בנוי על מכסת המים שיש להם.

אורי אריאל: זה מה שהם יודעים.

אורי אריאל: עכשיו מגיע קיצוץ.

אורי אריאל: לא משנה כל החשבונות, בסוף הם נמצאים במציאות שבה לא ברור אם הם יכולים לתחזק משהו מעבר למטעים.

אורי אריאל: הדבר הראשון שהם לא ישקו זה את הקרקע, לא את המטעים.

אורי אריאל: הם חיים מחקלאות, אין להם מפעל.

אורי אריאל: נחל עוז הוא יישוב, קיבוץ.

אורי אריאל: אני מצדיע להם, הם חלוצים, הם יושבים על הגבול.

אורי אריאל: על זה כולם מסכימים פה.

אורי אריאל: הם חיים מחקלאות, אין להם עוד מפעל שיאזן מפה או משם.

אורי אריאל: מה אומרים להם?

אורי אריאל: כל אחד מסביר למה הוא, וזה בסדר, אני לא אומר את זה כטענה, צריך להיות מוחרג במיליון קוב, והם צודקים.

אורי אריאל: אני אומר לכם מההתרשמות שלי, מההבנה שלי, הם צודקים.

אורי אריאל: אם להם אנחנו לא יודעים לעזור, למי נעזור?

אורי אריאל: הם נמצאים על הגבול.

אורי אריאל: כל יום יש את הסיפורים שכולנו רואים, שומעים.

אורי אריאל: אנחנו לא באמת יודעים לעזור להם.

אורי אריאל: בסוף הקיצוץ הוא רוחבי, הוא "פלט", הוא לפי נוסחאות שקבענו.

אורי אריאל: אם אתה מביא להם מיליון קוב מים, אתה לוקח את זה ממישהו אחר.

אורי אריאל: זה סגור לגמרי, אין צ'ופרים ואין בצד.

אורי אריאל: זה באמת קשה מאוד.

אורי אריאל: המינימום זה לפצות את האנשים בצורה סבירה.

אורי אריאל: דרך אגב, כמו שאמרת היושב-ראש, זה היה, לא המצאנו נוסחאות חדשות, לא הבאנו דרישות מוגזמות.

אורי אריאל: זה פשוט היה.

אורי אריאל: מה השתנה?

אורי אריאל: התחלפו האנשים.

אורי אריאל: יש שר חקלאות אחר, שזה אני הפעם, יש אנשי אוצר, אבל החקלאים הם אותם חקלאים, זה כל ההבדל.

אורי אריאל: השרים מתחלפים, הפקידים מתחלפים - כולם נהדרים - אבל החקלאים נשארים.

אורי אריאל: מה הוא יעשה?

אורי אריאל: יש לו מטע, יש לו זה, יש לו זה.

אורי אריאל: הוא יודע מה הוא עשה, הוא תכנן לפי משהו, עכשיו מודיעים שאין לו.

אורי אריאל: הוא מסתכל לצדדים מאין יבוא עזרו, שזה אנחנו.

אורי אריאל: אנחנו צריכים לעזור, להתגייס לעניין הזה.

עבד אל חכים חאג' יחיא: הוא יצטרך לעקור את המטע שלו בגלל המחסור במים?

אורי אריאל: לא.

אורי אריאל: תהיה הסבה של מים מגידולים חד-שנתיים של כותנה, של חיטה למטעים.

אורי אריאל: זה מה שקורה, זה מה שיקרה גם.

אורי אריאל: אף אחד לא עוקר מטע שהוא השקיע בו אלפי שקלים לדונם.

עבד אל חכים חאג' יחיא: רק רציתי להדגיש את זה.

עבד אל חכים חאג' יחיא: שאלה להדגשה.

אורי אריאל: הרמת להנחתה כמו שאומרים.

אורי אריאל: אני מבקש מהוועדה, ככל שהיא יכולה, ואני שמעתי את ההודעה שלך על כניסתך לעניין, אני מברך על זה, ודאי שנעבוד בתיאום, שהיא תביא לכך שהחקלאים יפוצו באופן שהיה בעבר, באופן שהוא הוגן, שהוא סביר, שהוא מביא את החקלאים לאפשרות להסב גידולים או לעשות דברים אחרים בתקציב הזה שהם יקבלו, מה שנקרא ויתור מרצון.

אורי אריאל: יש נכונות, התאחדות חקלאי ישראל שלחה מכתב שיש נכונות לוויתור מרצון, לא צריך לכפות את זה באופן שרירותי.

אורי אריאל: יהיו כאלה שיוותרו.

אורי אריאל: אז נוכל לנהל משק מים יותר נכון.

אורי אריאל: אני עוזב אתכם עכשיו, אני אמשיך בצהריים במליאה לדבר על זה.

אורי אריאל: אני מקווה מאוד שנצליח להביא את זה לפיצוי נכון, היות ומים אנחנו לא יודעים להביא כרגע מעבר למה שהבאנו.

אורי אריאל: צריך להגיד שרשות המים הביאה עוד מים ממתקני התפלה, עשתה כל מיני סידורים.

עמר בר-לב: זה הכל נובע מחוסר תכנון של לא מעט שנים.

יעל כהן-פארן: חברים, אין מים.

אורי אריאל: תפרידו בין טווח מיידי, שזה הנושא של הפיצוי - -

יצחק וקנין: מי אמר שאין מים?

יעל כהן-פארן: אין מים.

יעל כהן-פארן: אלו לא סיסמאות, זו אמת.

איתן כבל: חברים, בואו נשים את ההידרולוגיה כרגע בצד, זה לא דיון הידרולוגי.

דובי אמיתי: אנחנו נציג עוד מעט איפה יש מים.

אורי אריאל: אני רוצה לבקש מחברי הכנסת וגם מהאורחים.

אורי אריאל: תראו, אפשר עכשיו לדבר על כל משק המים, שאין דבר נפלא מזה, על מתקנים בעוד 20 שנה ועל מה יהיה.

אורי אריאל: אני מציע לכם להתרכז במה שקורה עכשיו, השנה, לא ללכת לכל הכיוונים.

אורי אריאל: צריך לפתור בעיות ולהביא תוצאה, כי יש חקלאים שמחכים בבית לתשובות.

יעל כהן-פארן: שאלה לשר.

יעל כהן-פארן: האם הוכרזה שנת בצורת חקלאית, לפחות באזורים מסוימים?

יעל כהן-פארן: לא שנת בצורת הידרולוגית, שנת בצורת חקלאית.

יעל כהן-פארן: אנחנו יודעים שיש הבדל בין שני הדברים.

אורי אריאל: לא.

יעל כהן-פארן: זאת הבעיה.

אורי אריאל: זאת לא הבעיה.

יעל כהן-פארן: זאת אחת הבעיות.

אורי אריאל: יש נוסחה.

אורי אריאל: זה לא שהשר קם בבוקר ואמר: "וואלה, שנת בצורת.

אורי אריאל: חבר'ה, חלקו את הכסף".

אורי אריאל: זה לא הולך ככה.

אורי אריאל: יש נוסחאות, יודעים כמה גשם ירד, כמה לא ירד, מתי.

אורי אריאל: זה לא עכשיו כמה ירד, אלא מתי ואיך.

אורי אריאל: זה לא אוטומטי.

אורי אריאל: זה לא שאני מחליט על שנת בצורת.

אורי אריאל: אם תשכנעי את השאר שצריך להכריז על שנת בצורת, אני מוכן.

איתן כבל: תודה, אדוני השר.

איתן כבל: אני מודה לך על שהגעת.

איתן כבל: עומר, בבקשה.

עמר בר-לב: תודה רבה, אדוני היושב-ראש, באמת תודה רבה על סדרת הדיונים.

עמר בר-לב: הערה אחת לפרוטוקול.

עמר בר-לב: ציינת את חבר הכנסת איתן ברושי.

עמר בר-לב: זה נכון שבתוך השדולה החקלאית הוא הכי קולני, אבל יושב כאן חבר כנסת איציק וקנין, הכי ותיק בשדולה החקלאית, אחריו אני, והשלישי הוא חיים ילין שעוצר עכשיו את המפגינים בעוטף עזה.

עמר בר-לב: אדוני היושב-ראש, שנים אנחנו מדברים על שטחים קדושים, שטחים משוחררים, שטחים כאלה ואחרים.

עמר בר-לב: כפי שאתה יודע בתור אחד שעשה הרבה מאוד מילואים, גם שטחים מתים.

עמר בר-לב: אתה זוכר?

עמר בר-לב: אני מעולם לא העליתי על דעתי בתור איש צבא לשעבר שאני אדבר על שטחים מתים, שאני אדבר על שטחים מתים בהקשר של החקלאות.

עמר בר-לב: מה שקורה במדינת ישראל, יותר ויותר שטחים חקלאיים הופכים להיות שטחים מתים, או בכיוון הזה.

עמר בר-לב: אני בהחלט לא מסכים עם דברי השר שאמר שהכל בידי שמיים.

עמר בר-לב: חלק בידי שמים, חלק בידי אדם.

עמר בר-לב: לצערי, החלק שבידי אדם בכל הקשור בחקלאות הוא עצום: העלאת מיסים על עובדים זרים; הפחתת מיסי ייבוא על תוצרת חקלאית; הפקעת שטחי חקלאות לטובת ערים ושרירותיות ללא תכנון לטווח ארוך; כמובן תיקון 27 שיצר הפרד ומשול בתוך החקלאים במקום שהמדינה תכניס את היד לכיס ותוציא 100 מיליון שקל ותוריד את מחיר המים לאלה שהמחיר שלהם היה גבוה.

עמר בר-לב: כל הדברים האלה הם בידי אדם, זה לא בידי שמיים.

עמר בר-לב: דבר נוסף שאני ממש לא מסכים עם השר ומאוד הדאיג אותי היה שהוא אמר: "בוא נדבר על השנה הזאת, בואו לא נדבר הלאה".

עמר בר-לב: אני חושב שזה חלק מהבעיה.

עמר בר-לב: אם אני מתמקד בנושא המים, וזה לאור מה שחברת הכנסת פארן אמרה שאנחנו צריכים לקחת בחשבון את התמעטות המשקעים ולא שכל שנה נהיה מופתעים כגזירה משמיים, אז צריך לעשות תכנון מים ארוך טווח.

עמר בר-לב: בשום פנים ואופן לא לומר השנה, כמו שאמר השר, כי אז נמצא את עצמנו בשנה הבאה בדיון דומה.

עמר בר-לב: כשאני מדבר על תכנון המים, יש הרבה מה לעשות.

עמר בר-לב: אנחנו מכירים את מתקני התפלת מי הים.

עמר בר-לב: אנחנו מכירים את זה שנמצא באשדוד ולא תמיד עובד בתפוקה מלאה, את זה שבאשקלון מידי פעם הפקת המים נעצרת בגלל הזיהומים שמגיעים מעזה, את מתקן ההתפלה שמדברים עליו כבר הרבה זמן שצריך להקים בצפון ולא מוקם וכן הלאה וכן הלאה.

עמר בר-לב: כל הדברים מסתכמים בדבר אחד, שהממשלה הנוכחית - גם הממשלה שהייתה לפניה - רואה בחקלאות עסק.

עמר בר-לב: היא מסתכלת רק על שורת הרווח, היא לא מסתכלת על הערך.

עמר בר-לב: הזכיר השר את נחל עוז, באמת קיבוץ שיושב על הגדר, חי רק מחקלאות.

עמר בר-לב: הערך האמיתי של החקלאות כערך לאומי שיש לו משמעות של תוצרת טרייה עצמאית שתהיה למדינה, אחיזה בשטחי קרקע וכן הלאה וכן הלאה - כל הדברים האלה כאילו לא היו.

עמר בר-לב: ברגע שמסתכלים על זה כך, התוצאות הן כמו שאנחנו רואים.

עמר בר-לב: הנושא שאני מבקש ממך בנושא המים, מעבר לבעיות הבוערות שקיימות שצריך להתמודד איתן – פיצוי לחקלאים וכן הלאה - זה שתקדיש זמן ומפגשים לאלץ את הממשלה, את משרד החקלאות, את משרד האוצר ואת משרד התשתיות, לבנות תכנית לאומית רב-שנתית.

עמר בר-לב: גם כשאנחנו אומרים עוד 5 שנים, העוד 5 שנים האלה יגיעו.

עמר בר-לב: איך פתחת ואמרת?

עמר בר-לב: איך הערת לאיתן ברושי?

עמר בר-לב: רוב האנשים שיושבים כאן סביב השולחן היו כאן.

עמר בר-לב: הם יושבים כבר הרבה יותר מ-5 שנים.

עמר בר-לב: חלקם גם 20 שנה.

עמר בר-לב: נראה גם שהם ישבו עוד 5 שנים.

עמר בר-לב: מאוד מאוד חשוב תכנון ארוך הטווח, לא רק התכנון המיידי.

עמר בר-לב: לאור ההערה של השר שאמר שצריך להתמקד בכאן ועכשיו, לא בעתיד, אני חושב שהאחריות עליך ועלינו כשדולה החקלאית היא עוד יותר גדולה, כי כנראה המאבק שלנו יהיה יותר קשה.

עמר בר-לב: תודה רבה.

איתן כבל: תודה לך, תודה על הדברים.

איתן כבל: אני רוצה לשמוע את רשות המים, את נציגי רשות המים בשתי רמות.

איתן כבל: רמה אחת - האם יש לכם תכנית רב-שנתית.

איתן כבל: שמעתי את מנכ"ל רשות המים שדיבר פה בוועדה לפני זמן לא רב.

איתן כבל: אנשים זורעים, שותלים.

איתן כבל: נכון, אף אחד לא קם בבוקר ויודע אם השנה יהיה, אבל יש מגמות.

איתן כבל: לצערי, המגמות האלו לא מצליחות להסתתר.

איתן כבל: יש היום כלים שיודעים להתכתב עם העניין הזה.

איתן כבל: למה לא מלכתחילה?

איתן כבל: זה לא מצב שבו משבר מים פורץ פנימה.

איתן כבל: אנחנו כבר חווים את זה למעלה מ-20 שנה, לפחות מהזמן שאני מכיר את זה, או אם תרצו, מאותה שנה שפתחנו את הסכר בדגניה, ב-91.

איתן כבל: שנה לפני כן נציב המים דאז התפטר.

איתן כבל: זה היה בעקבות דוח מבקרת המדינה.

איתן כבל: הייתה אז זעקה גדולה.

איתן כבל: כשבא לאחר מכן הגשם, פתחו את הסכר ושכחו את כל התכניות.

איתן כבל: אני רוצה לדעת מה אתם עושים.

זאב אחיפז: אני אזכיר מה קרה מאז, מאז 91-92.

איתן כבל: לא חשוב לי מה קרה מאז.

עמר בר-לב: יותר חשוב מה שקורה עכשיו.

איתן כבל: אני רוצה שאדוני יתייחס למציאות המתקיימת בימים אלה.

איתן כבל: הדיון כאן הוא לא על העתיד.

איתן כבל: זה שהעיר פה חבר הכנסת עומר בר-לב על כך שנצטרך לדבר על תכנית, זה הכל נכון, אבל אני רוצה לדעת, אני לצאת מהדיון הזה כשאני יודע את העמדה של כל אחד מהגורמים.

עבד אל חכים חאג' יחיא: אבל עם פנייה לעתיד.

איתן כבל: חבר הכנסת חאג' יחיא, הכי קל לעצום עיניים ולהתחיל לדבר על העתיד.

עבד אל חכים חאג' יחיא: לא, בנוסף למה שיש היום.

איתן כבל: יהיה גם דיון על זה.

איתן כבל: הפעם הזאת אני רוצה לדעת כמה ביד.

איתן כבל: אנשים פה צריכים לצאת ולדעת מה הם עושים, איך הם מתארגנים.

זאב אחיפז: מאותה תקופה של 91,92 הקמנו 600 מיליון קוב התפלה.

זאב אחיפז: הניצול של הקולחין נמצא היום ברמה של 450 מיליון קוב.

זאב אחיפז: כולם הולכים לחקלאות.

זאב אחיפז: זה לא שלא קרה שום דבר ב-20 השנים האחרונות.

זאב אחיפז: אם מסתכלים צעד קדימה, ותיכף אני אסביר למה זה קרה, אז יש הצעת מחליטים שמקדם שר התשתיות עם מועצת רשות המים על התפלה של 300 מיליון קוב נוספים בטווח המידי.

זאב אחיפז: זאת אומרת, נכנסים להקמה של מתקן התפלה בגליל המערבי שיהיה בהיקף של 100 מיליון, ומתקן נוסף בשורק בהיקף של 200 מיליון עם אופציית היערכות למתקן נוסף, במידה ומה שאני אתאר שקורה עכשיו יימשך.

זאב אחיפז: מה שקרה ב-5 השנים האחרונות לא קרה אף פעם, לפחות לפי השנים שמודדים גשם במדינת ישראל, או אפילו מימי המנדט.

זאב אחיפז: ה-5 שנים אחרונות, שזה מ-2014 עד עכשיו, אם שמשווים אותן - ניקח לדוגמה את אגן הכינרת, שם רואים באופן הכי בולט את המחסור ואת הבעיה - לתקופה הממוצעת, אז אנחנו מדברים על גירעון של מיליארד וחצי קוב.

זאב אחיפז: נעזוב רגע את הממוצע.

זאב אחיפז: אם נלך לתקופה הקודמת הכי קשה, אז אנחנו בגירעון של 850 מיליון קוב.

זאב אחיפז: 850 מיליון קוב זה חמישה מטרים בכנרת.

זאב אחיפז: זו לא שנה אחת קשה, לא שנתיים קשות, אלא 5 שנים ברצף.

איתן כבל: הצטברות.

זאב אחיפז: בדיוק.

זאב אחיפז: הן הביאו אותנו ממצב שב-2013, כשכבר היינו במצב טוב, עם ידע שהיה לנו על התפלה, עם כמויות הולכות וגדלות, הלכנו לכיוון של הקצאות ארוכות טווח.

זאב אחיפז: בשנה אחת ידענו שאנחנו יכולים לעמוד, אבל הייתה עוד שנה ועוד שנה.

זאב אחיפז: בלית ברירה בשנה הזאת אנחנו צריכים לקצץ במקצת את החקלאות, כדי להבטיח את השנה הבאה, לא בשביל להבטיח את השנה הזאת, וכדי שאם תבוא שנה קשה נוספת נדע לעבור אותה ולהשתלב עם המשך הפיתוח של הקולחין והמשך הקידום של מתקני התפלה.

505: ב-2014 ו-2016 האוצר שילם למתקני ההתפלה כסף כדי לא להפיק.

505: ידעתם את מצב האקוויפרים.

505: למה לא דרשתם?

505: למה לא הבאתם לישיבת ממשלה להחדיר את המים לאקוויפרים?

505: מישהו אחראי למחדל.

505: זה לא אתם.

505: היו אנשים שסירבו לשלם.

505: אנחנו הוצאנו אין ספור מכתבים.

איתן כבל: נגיע לזה.

איתן כבל: חשוב מה שאתה אומר.

זאב אחיפז: ההחלטה על 2014 הייתה ב-2013.

זאב אחיפז: מצב האקוויפרים היה אז טוב, היינו סביב הקווים הירוקים.

זאב אחיפז: התחזית העונתית לשנת 2014 הייתה תחזית חיובית, סביב ה-90 אחוז גשם.

זאב אחיפז: בנסיבות של איך מנהלים חוזה עם מתקני התפלה לא נעשה שינוי.

זאב אחיפז: כמו שאני אומר, אם היו לנו רק שנתיים, שלוש או ארבע קשות אחרי זה אז היינו שורדים.

זאב אחיפז: אגב, המים האלה זה רק רשות המים.

זאב אחיפז: היא מחליטה על הכמויות, היא משלמת, היא הכל.

זאב אחיפז: ב-2016 היה צמצום של 20,30 מיליון קוב מסיבות אופרטיביות.

זאב אחיפז: כל הכמויות האלו נכנסות לבנק מים.

זאב אחיפז: היום אנחנו מקבלים אותן חזרה.

זאב אחיפז: היום אנחנו רוכשים ממתקני התפלה לא 585 כמו שזה לפי ההסכם, היום אנחנו רוכשים 650 מיליון, אפילו קצת יותר, ממתקני התפלה, כדי לתת מענה לאותה שנה קשה.

זאב אחיפז: זה מה שאיפשר להקטין את הקיצוץ בחקלאות.

זאב אחיפז: מהגשם לא קיבלנו את הפתרון.

לאה פדידה: אתם משתמשים במתקנים זמניים?

לאה פדידה: גם בגליל המערבי עוד לא הוחלט איפה זה יוקם, זה ייקח הרבה שנים.

לאה פדידה: האם אתם משתמשים במתקני התפלה זמניים?

זאב אחיפז: אי אפשר להקים מתקני התפלה זמניים.

לאה פדידה: למה?

זאב אחיפז: אין מוצר כזה.

לאה פדידה: יש.

לאה פדידה: יש מומחה ישראלי שהקים בחו"ל.

לאה פדידה: הכוונה למתקן קטן יותר.

זאב אחיפז: אני מניח שבחו"ל, איפה שחוקי התכנון והבנייה לא כל כך מסודרים, יכול להיות שאפשר לעשות.

עבד אל חכים חאג' יחיא: הם מסודרים.

לאה פדידה: אם הבעיה בחוקי התכנון והבנייה, אז זה משהו אחר.

איתן כבל: נושא התפלת המים בישראל נמצא במקום אחר לגמרי מהמצב שהיינו בו.

איתן כבל: גם לעניין ההתפלה יש מחיר.

איתן כבל: הוא מחיר שמושת.

איתן כבל: זה לא כזה "קליר קאט" העניין הזה.

זאב אחיפז: בדיוק זה העניין.

זאב אחיפז: בשביל זה לא הלכנו להגדלה נוספת של התפלה אחרי שנה אחת קיצונית.

עמר בר-לב: אתה יוצא מתוך נקודת הנחה שזה 5 שנים מקריות.

עמר בר-לב: אתה משווה את זה ל-5 שנים קודמות.

עמר בר-לב: פעמיים היה לנו גשם בחודש מאי.

עמר בר-לב: אני לא זוכר מתי היה לנו גשם בחודש מאי.

עמר בר-לב: המציאות האקלימית בעולם משתנה, לכן הנחת המוצא שבעקבות ה-5 האלו לא יהיו עוד 5 שנים דומות - אני חושב שמסוכן להניח שלא יהיה כך.

זאב אחיפז: לא יצאנו מתוך הנחה, לכן התקבלה החלטה על עוד 300 מיליון קוב התפלה עם אופציה ל-100 מיליון נוספים.

זאב אחיפז: זה בדיוק מה שעושים.

עמר בר-לב: אתה יכול לתת לנו איזו הערכה של לוחות זמנים, מתי זה יתממש?

זאב אחיפז: אף אחד לא אומר שה-5 שנים האלו יחזרו עוד פעם, אבל כמו שאמרת, תמיד יש סיכוי שזה יכול לקרות, לכן אנחנו כרגע נערכים גם למצב הזה.

זאב אחיפז: אנחנו מדברים על המתקן בשורק תוך 5 שנים, יכול להיות כמה חודשים פחות.

זאב אחיפז: בגליל המערבי זה הולך במסלול של הות"ל.

זאב אחיפז: סדר גודל של 6 שנים, 7 שנים זה צריך לעבוד.

קריאה: עד אז החקלאות תמות.

איתן כבל: שאף אחד כאן לא יטעה ושגם אף צופה בנו או מאזין לא יחשוב שעכשיו החקלאות הישראלית צורכת את אותה כמות מים שהיא צרכה בימים עברו.

איתן כבל: אם הייתה צריכה, ותקנו אותי אם אני טועה, של מיליארד 200 קוב, היום היא 300 מיליון.

505: 450.

איתן כבל: אני מדבר על מים שפירים.

505: שליש ממה שהיה לפני 20 שנה.

איתן כבל: תודה על הדיוק.

איתן כבל: זה מקום אחר לגמרי.

איתן כבל: היום היא מייצרת את אותה כמות של צריכה.

איתן כבל: יותר ויותר עוברים למים מושבים וכל מיני עניינים כאלה ואחרים.

איתן כבל: ברור שאם בסוף ישתמשו במים מותפלים, אז יש לזה השפעה ישירה על המחירים.

עמר בר-לב: זה מתחבר לעניין אם המדינה רואה בחקלאות ערך.

איתן כבל: עומר, אני לא בערכים, אני סך הכל בשלב שבו אני מניח את המציאות כמו שהיא.

איתן כבל: אני סך הכל אומר שלכל דבר יש את המחיר.

איתן כבל: אינני אומר שאני בעד או נגד.

איתן כבל: אני מקווה שה-5 השנים האלו לא הולכות לחזור על עצמן.

איתן כבל: ברור שהעניין של מים לשתייה נמצא בראש סדר העדיפויות, לכן גם החקלאים מנסים למצוא כל מיני חליפים וכל מיני סוגים של מזון שפחות ופחות מתכתבים עם מים בכמויות גדולות.

איתן כבל: זה המצב.

איתן כבל: הבעיה שאני רואה אותה בשלב הזה היא שמערכות רשויות המים, האוצר והחקלאות לא מתכתבים עם המציאות שמתקיימת, הם מתייחסים אליה כאילו עולם כמנהגו נוהג.

זאב אחיפז: בסך כל המים שהחקלאות צורכת יש גידול לעומת מה שהיה קודם.

זאב אחיפז: החלטת הממשלה האחרונה שעסקה בזה דיברה על מיליארד 160 על כל סוגי המים, ועוד הוסיפו 30 מיליון קוב לנגב.

זאב אחיפז: היום אנחנו הרבה מעבר למיליארד 200.

זאב אחיפז: הכוונה להמשיך לגדול.

זאב אחיפז: לא הזכרתי שאנחנו היום נכנסים בסיוע של האוצר למסלול של תנופה נוספת בפיתוח של מפעלי השבה ומים נוספים, סדר גודל של מיליארד 400 שקל הוקצו לעניין הזה.

זאב אחיפז: אלה יהיו הפתרונות לטווח המיידי.

לאה פדידה: כשמכריזים על קיצוץ, האם הקיצוץ נעשה רוחבי בלי להתחשב בצרכים של אזור מסוים?

לאה פדידה: האם יש זמן התראה למגדלים, לחקלאים, על מנת שידעו להיערך בגידול כזה או אחר?

עבד אל חכים חאג' יחיא: מתי מקבלים את ההחלטה על הקיצוץ?

זאב אחיפז: עכשיו.

זאב אחיפז: הכוונה שלנו הייתה לצאת עם קיצוץ של כמות מים שאפשר יהיה להבטיח גם בשנה קשה, כמובן עם מודל של אפשרות לתוספת מים.

זאב אחיפז: אנחנו מקצים את המים בכמות הכוללת.

זאב אחיפז: מי שמחלק את זה לצרכנים הפרטניים זה משרד החקלאות.

זאב אחיפז: אנחנו מקצים את זה בסוף השנה הקודמת, כי צריך לדעת להיערך לכמויות ולהתארגן.

זאב אחיפז: הכוונה של רשות המים הייתה להקצות כמות בסיסית שאפשר להתחייב עליה, כמובן עם מודל להוספה עם גשם.

זאב אחיפז: בגלל לחץ של גורמים חקלאיים וכו' הלכנו למודל הפוך - הוא אותו דבר מתמטית - של הקצאה ברמה גבוהה והפחתה שתקפה בגשם טוב.

קריאה: לא היה לחץ של החקלאים.

קריאה: להיפך.

זאב אחיפז: עם הפחתה ככל שהגשם יהיה בכמות יותר גדולה.

זאב אחיפז: לאור כמויות הגשם שפרסמנו לאורך כל השנה יכלו החקלאים להיערך, להבין שיש הפחתה מההקצאה - -

איתן כבל: אני חולק עליך.

איתן כבל: אני מבין את מה שאתה אומר לי, אני רק זוכר את מה שאמר כאן מנהל רשות המים.

איתן כבל: בואו נכנס ונתכנס פנימה, נמשיך בתוך הדיון, כי חשוב לי לשמוע את כל הדוברים.

איתן כבל: אני מבקש מאבו וילן.

505: תודה, אדוני היושב-ראש.

505: בחודש אוקטובר הצענו ללכת לקיצוץ מרצון, כמו למשל אדם שיש לו פרדס ומתבלט אם לעקור, סוג כזה של אנשים שהשימוש במים מבחינת החלטה הוא לפעמים גבולי.

505: זה היה יכול להביא לקיצוץ של בין 20 ל-30 מיליון קוב.

505: אגף התקציבים באוצר שולט שלטון ללא מיצרים במועצת המים.

505: אני הייתי בין אלה שהקימו את מועצת המים כשהייתי כאן.

505: מה שקרה פה זו השתלטות טוטאלית של האוצר.

505: האוצר לא היה מוכן לשמוע על זה, כתוצאה מכך הגענו למצב הנוכחי.

505: אדוני היושב-ראש, חבר הכנסת ברלב אמר דבר נכון.

505: אני חי בנקודה הכי דרומית מתוך 14 הנקודות שמביאות את הכמויות.

505: בחודש מאי התווספו כמעט שבעים וכמה מילימטר.

505: הממוצע הרב-שנתי בנגבה הוא 450 מילימטר, כשהממוצע של התחנות הוא 500 מילימטר.

505: זו לא בצורת, זה די דומה.

505: להגיד שכרגע צריכים להוריד מ-315 מיליון קוב מים שצריכה החקלאות הארצית בשנת 2017 55 מיליון קוב, זה אומר על מה ששמעתם על נחל עוז, על כל אלה שהשקיעו בשנים האחרונות.

505: שר החקלאות לא דייק פה.

505: אני מודיע באחריות, יעקרו מטעים, לא תהיה ברירה.

505: נחל עוז, ותלמדו את המספרים כי אני מטפל בנחל עוז כבר חודש ימים מאז שקיבלו את ההודעה, יצטרך לעקור השקעות שהוא עשה לפני שנה.

505: מדובר בגידולי ייצוא.

505: תיקחו את הנתונים שפרסמו ב"ידיעות אחרונות" היום.

505: שים לב, אנחנו סטטיים.

505: 6 שנים ב-30 מיליארד שקל תפוקה, כאשר הייצוא, וזאת הבעיה, ירד מכמעט שישה מיליארד ל-4.7.

505: עכשיו, מה כל הסיפורים האלה?

505: כשאנחנו באים לאוצר - שר החקלאות מגבה - ותובעים את אותו פיצוי מרצון, אומרים לנו: "לא, תקבלו שקל לקוב".

505: בשקל לקוב אף אחד לא יעבוד, זה שטויות.

505: אפשר לשים 90 מיליון שקל עוד היום כדי לפתור חלק גדול מהבעיה.

505: אני רוצה להגיד לך נקודה אחרונה.

505: תשמע, לי יש תחושה מאוד קשה בחצי השנה האחרונה.

505: כבוד היושב-ראש, אתה יודע, אני מלווה את הסיפור הזה למעלה מ-20 שנה ברוטו.

505: לא ראיתי אף פעם התנהגות כמו ההתנהגות השנה של אגף התקציבים באוצר.

505: בכל דבר זה "לא, לא, לא, לא".

505: אף אחד לא לוקח אחריות.

505: מעולם לא התווכחתי עם פקידים, אני גם לא אתווכח עם פקידים, אבל אתם מקבלי החלטות, אתם נבחרי הציבור.

505: כל מי שאני מדבר איתו אומר לי: אבו, היית במערכת הפוליטית המון שנים, כמה דיביזיות יש לחקלאים?

505: 15,000 חקלאים מבני המשפחה זה מנדט, שניים, שלושה, זה הסיפור, לכן לא איכפת.

505: אתמול הראו מה קורה בעוטף עזה.

505: שם הם יושבים.

505: מחר זה בגליל, מחרתיים זה בכל המדינה.

505: כלומר, הגיע הזמן שנשים את זה על השולחן.

505: חברים יקרים, אתם מחוקקים, תתחילו לשים לזה סוף.

505: אותו שיקול של 90 מיליון היה גם ב-2016.

505: אני ישבתי עם האוצר, אמרתי להם: "תכניסו את זה חזרה לקרקע, אני יודע מה יקרה".

505: השיקולים שלהם הם תמיד גזבריים.

505: הם רואים שנה, הם לא רואים שנתיים ושלוש קדימה.

505: עם הפקידים אני לא רוצה להתווכח, את זה נעשה בחדרים סגורים, אבל איפה מקבלי ההחלטות?

505: יש פה מחדל חמור.

505: מישהו צריך לתת את הדין על כך.

איתן כבל: בטח לא חברי הכנסת.

איתן כבל: עם כל הכבוד, אני מסרב שאנחנו, אלה שעוד מנסים לעשות את המשהו הזה, נצא עם גיבנת.

505: לא הבנת אותי.

505: אני חושב שתפקידכם לחשוף את זה, זה הכל.

505: איתן, אתם עוזרים.

505: אני פונה אליכם כדי שתטפלו בשרים, זה מה שאני קורא לכם.

איתן כבל: בחלק הזה היית פה.

איתן כבל: זה יפה כשיוצאים החוצה ואומרים לנו לטפל, לעשות.

505: הוכחתם בשנתיים האחרונות שעזרתם מאוד.

איתן כבל: אני לא מזלזל בעצמנו, אבל אני רק רוצה שאלה שצופים בנו ורואים אותנו לא יחשבו שחברי הכנסת הם הבעיה.

איתן כבל: חברת הכנסת לאה פדידה, בבקשה.

לאה פדידה: כבוד היושב-ראש, בשבועות האחרונים אני חרדה מלשמוע על הטרור החקלאי, על מצב החקלאות.

לאה פדידה: אני באמת רוצה להודות לך על שלקחת את הנושא הזה לא כפעימה של ישיבה אחת אלא כסדרת ישיבות.

לאה פדידה: להסתכל על ביטחון תזונתי – טוב, להסתכל על פרנסה - גם טוב, אבל בזה אין הבדל ממקורות אחרים.

לאה פדידה: החקלאות זה ערך ציוני, נקודה.

לאה פדידה: זה משהו שאי אפשר לוותר עליו, אי אפשר בלעדיו.

לאה פדידה: אנחנו צריכים לראות פתרון ארוך טווח ששם את החקלאות כערך, כי בהתנהלות העכשווית אומרים לחקלאים: חבר'ה, תתארגנו, עוד מעט סוגרים את הדלת, תמצאו אלטרנטיבות אחרות.

לאה פדידה: לא באמת למישהו איכפת מהחקלאות.

לאה פדידה: אנחנו רגילים לשיר עם הילדים שלנו הזורעים בדמעה ברינה יקצורו.

לאה פדידה: זה הפך להיות הפוך: זורעים ברינה, מאוד שמחים, מאוד מקווים, אבל כשמגיעים לעת הקציר לא מוצאים את זה.

לאה פדידה: אני רוצה לבקש מהוועדה להתייחס במיוחד לצפון.

לאה פדידה: בצפון, אחרי תיקון 27, הייתה העלאת מים גדולה מאוד.

לאה פדידה: הובטח לשפות אותם.

לאה פדידה: נראה לי שבכל התחומים שראינו השבוע.

לאה פדידה: כאן החליט משרד החקלאות לייבש את הצפון.

לאה פדידה: עוד לא נחתמו הסכמים.

אסף לוי: משרד החקלאות?

לאה פדידה: כן.

לאה פדידה: לא נחתמו הסכמים עם החקלאים בצפון, הם לא שופו על כך שהפער במחיר המים עלה אצלם הרבה יותר.

לאה פדידה: צריך לטפל בזה.

לאה פדידה: אני חושבת שהמצב הזה לא יכול להימשך.

לאה פדידה: אנחנו יודעים שבגליל המערבי לא הוחלט סופית איפה זה יהיה, יש מאבקים.

לאה פדידה: אנחנו צריכים לתת פתרון ארוך טווח, פתרון שאומר שהחקלאות היא ערך ציוני, ערך לאומי.

לאה פדידה: כך אנחנו פותרים את העניין הזה.

לאה פדידה: תודה.

איתן כבל: תודה לך.

איתן כבל: דובי אמיתי, נשיא התאחדות האיכרים, בבקשה.

דובי אמיתי: אני רוצה להודות על היוזמה.

דובי אמיתי: אני חושב שוועדת הכלכלה צריכה להיות מודאגת מהנתונים שעוברים על ענף החקלאות.

דובי אמיתי: כשאנחנו מדברים על סטגנציה של 5 שנים, למרכיב המים יש פונקציה ישירה לסטגנציה הזאת.

דובי אמיתי: אתמול שמענו שארדואן סוגר את השגרירות, שכבר לא נוכל לסמוך על העגבניות מתורכיה.

דובי אמיתי: אולי נמצא חלופה אחרת.

דובי אמיתי: אולי האוצר ימצא לנו משהו יותר טוב.

דובי אמיתי: אני אומר לכם, ביטחון אספקת המזון הוא ביטחון מדיני-בטחוני של מדינת ישראל, אנחנו לא יכולים להפקיר אותו.

דובי אמיתי: לעניין המים.

דובי אמיתי: אם הייתי יושב פה ב-2018 והייתי אומר שיש בצורת, אתה יודע, הייתי מקבל את כל ההסברים.

דובי אמיתי: אני לא מתכוון לעטוף את זה במילים יפות.

דובי אמיתי: אנחנו קרוב ל-5 שנים בבצורת.

דובי אמיתי: יש מגמה.

דובי אמיתי: מי שיושב בצד הזה של השולחן צריך לקחת את האחריות.

דובי אמיתי: די, מספיק כבר.

דובי אמיתי: ישבנו ב-2014 בשולחן הזה.

דובי אמיתי: שם התחילה הבצורת.

דובי אמיתי: ישבנו.

דובי אמיתי: אמרו לנו: לכו תבנו תכניות - אני נותן דוגמה את הגליל - תבואו אלינו, נאשר לכם תכניות לפיתוח.

דובי אמיתי: קרה משהו מאז ועד היום?

דובי אמיתי: מישהו מפה משלם את המחיר?

דובי אמיתי: אנחנו משלמים את המחיר.

דובי אמיתי: אני היום לא יודע מה כמות המים שיש לי.

דובי אמיתי: מה לעשות, אני לא יודע לקחת ממקום אחר.

דובי אמיתי: אני מנהל אגודה של 54 יישובים בגליל המזרחי, מועצות אזוריות, מושבים, קיבוצים ומושבות.

דובי אמיתי: אני לא יודע איך אני מתחיל את העונה, ועוד על הראש הפילו עלינו את תיקון 27 ששינה לנו את כל כללי המשחק.

דובי אמיתי: יש יתרונות בתיקון, אבל יש גם חסרונות.

דובי אמיתי: אנחנו צריכים לסיים את הסאגה הזאת.

דובי אמיתי: אני לא יודע כמה מים יש לי.

דובי אמיתי: יש לי להשקות 27,000 דונם אדמות שלמדינה יש אינטרס.

דובי אמיתי: אני לא יודע מה יש לי.

דובי אמיתי: מצד אחד, אני מקבל מספרים, אומרים לי שאני מקבל 71 מיליון קוב, מצד שני, במדידות שלנו אני יודע שאני יכול למשוך עד 62 מיליון קוב.

דובי אמיתי: אל תתבלבלו במספרים, לאזור הזה יש קיצוץ של 36%, לא 11% כמו במערכת הארצית שגם שם זה משמעותי.

דובי אמיתי: אם היינו מורידים לאחד מהפקידים 36% מהשכר שלו, מה היה קורה פה?

דובי אמיתי: כולם היו קופצים עד השמיים.

דובי אמיתי: הורידו לנו מהפרנסה.

דובי אמיתי: איך אנחנו נשאר שם?

דובי אמיתי: אתה רוצים שנעמוד מול חיזבאללה, נעמוד ברמת הגולן מול כל מה שקורה שם?

דובי אמיתי: עם מה נעמוד שם, עם הקלשונים?

דובי אמיתי: מה אנחנו רוצים?

דובי אמיתי: אני רוצה דבר אחד - שהמדינה תהיה אחראית על אספקת המים.

דובי אמיתי: אם היא לא מסוגלת, תנו לנו לנהל את המים.

דובי אמיתי: אנחנו רצינו לנהל את המים.

דובי אמיתי: לקחו לי את זה מהידיים.

דובי אמיתי: ניהלתי את המים בגליל עם חבורה אדירה של ראשי מועצות, חקלאים.

דובי אמיתי: משכו לי את זה עכשיו.

דובי אמיתי: עכשיו אני לא מנהל את המים כמעט.

דובי אמיתי: איתן, אני מעריך מאוד את מה שאתה עושה, אבל צריך לשנות את כללי המשחק.

דובי אמיתי: צריך לגרום לכך שכל מי שיושב בצד השני, ואני מכיר את כולם, ייקח את האחריות, לא יגלגל.

דובי אמיתי: אתה יודע מה אומרים במסדרונות?

דובי אמיתי: שהחקלאות זה הבאפר של המים של המדינה.

דובי אמיתי: אני אומר לך, אני שמעתי את זה באגף התקציבים.

דובי אמיתי: כל עוד יש מים בברזים למי שתייה הכל בסדר.

דובי אמיתי: אני מבקש ממך להיפגש במתקן בפלמחים, בשורק, תשאל אותם תוך כמה זמן הם יכולים לייצר 100 מיליון קוב.

דובי אמיתי: תבקש שהם יבואו לוועדה.

דובי אמיתי: אני אומר לך, אם היו אומרים להם בשנה שעברה, אז עכשיו היו לנו מים, היו קרוב ל-90 מיליון קוב מים להזרים.

דובי אמיתי: זו פונקציה של כסף.

דובי אמיתי: צריך להחליט.

דובי אמיתי: חקלאות חשובה?

דובי אמיתי: אני אומר לך שכן.

דובי אמיתי: צריכים לחזק את מי שיושב ומגן על המדינה הזאת?

דובי אמיתי: כן.

דובי אמיתי: צריך לשנות את כללי המשחק.

דובי אמיתי: אני מבקש - אני חושב שזאת תהיה משימה, אם היית מוכן להירתם - שלחקלאים יהיה נציג במועצת רשות המים.

איתן כבל: אין נציג?

דובי אמיתי: אין נציג.

איתן ברושי: שני נציגי ציבור.

דובי אמיתי: אני מבקש מאדוני לגרום לכך שנציג שלנו יישב בתוך מועצת רשות המים.

דובי אמיתי: איך אמר אבו?

דובי אמיתי: הם השתלטו.

דובי אמיתי: אחד שישב שם.

מיקי לוי: הרכב הוועדה הוא בחוק?

דובי אמיתי: כן.

מיקי לוי: אז בוא יגיש אדוני מטעם הוועדה.

דובי אמיתי: ואז נוכל לעקוב, לוודא.

מיקי לוי: מה שדובי אומר זה חשוב.

איתן כבל: אנחנו נניח תיקון להצעת החוק.

איתן כבל: אני אחתים את כל חברי השדולה.

איתן כבל: תודה, דובי, על המילים שלך.

איתן כבל: אני מבקש מחברי חבר הכנסת יצחק וקנין לומר את אשר יש לו לומר.

יצחק וקנין: איתן, כולם דיברו פה, רק צריך לשים את הנקודה, את הפוקוס האמיתי.

יצחק וקנין: אני עכשיו מדבר כחקלאי.

יצחק וקנין: אמר השר שצריך לחפש חלופות.

יצחק וקנין: לי יש מטע אבוקדו שאני מעבד אותו.

יצחק וקנין: כשאני מקבל הודעה על קיצוץ של 20%, של 30% במים, אני לא בא אל האנשים ואומר: חבר'ה, תשמעו, מה לעשות, תתעזרו בסבלנות איזה שנה, שנתיים, שלוש, עד שנראה מה המציאות, אולי ירחם הקדוש ברוך עלינו כי זה הפתרון היחידי שאני רואה.

יצחק וקנין: אתם חיים באיזה עולם אחר לגמרי.

יצחק וקנין: למה?

יצחק וקנין: אני לא לוקח את המים בסופו של יום, שלא תטעה.

יצחק וקנין: אם אני צריך לצרוך 100 קוב, אני לוקח את ה-100 קוב שאני צריך למטע.

יצחק וקנין: אבל מה?

יצחק וקנין: על ההפרש אני מקבל מחיר בשמיים.

יצחק וקנין: כל החקלאים, שלא תטעו, מגדלים גידולים.

יצחק וקנין: כמו שאמר ידידי דובי אמיתי, אין לו ברירה.

יצחק וקנין: מה, הוא יגיד לאפרסק שהוא לא משקה אותו.

יצחק וקנין: לשזיף?

יצחק וקנין: אין לו ברירה, זו המציאות שלו.

יצחק וקנין: גם אם הוא ישלם קנס על מה שהוא צורך, אין לו ברירה.

יצחק וקנין: חבר'ה, זו המציאות.

יצחק וקנין: מה צריך לעשות האוצר?

יצחק וקנין: לבוא ולהגיד: חבר'ה, יש פה מציאות.

יצחק וקנין: את חטאי כל פעם אני אומר, גם על תיקון 27.

יצחק וקנין: אם יכולתי לחזור אחורה, הייתי חוזר.

יצחק וקנין: הייתי עושה עוול לחלק, לחלק הייתי מחזיר את האמת.

עמר בר-לב: לא היה צריך לעשות הפרד ומשול בתיקון.

עמר בר-לב: איציק, דיברנו על זה.

יצחק וקנין: תראה, ישבתי לאורך כל התיקון הזה.

יצחק וקנין: אני בין אלה שעמדתי בכל כוחותיי, אבל היו סיכומים ברורים שהם לא עומדים בהם.

יצחק וקנין: למה הם לא עומדים?

יצחק וקנין: כי נוח להם לא לעמוד.

עמר בר-לב: איציק הוא היחיד שנלחם מהשדולה החקלאית לטובת תיקון 27.

יצחק וקנין: הם אמרו במפורש: אם הוא יותר יעיל ממקורות בהפקת המים, למה הוא צריך לקבל עונש ולקבל תעריף אחר שהרשות קובעת לו?

יצחק וקנין: למה?

יצחק וקנין: זה היה בתוך השיחות שלנו.

יצחק וקנין: אמרנו את הדברים, אמרנו שאת אותו תעריף לקוב מים יקבל החקלאי שמפיק את זה בפחות.

יצחק וקנין: מה הם רוצים?

יצחק וקנין: למקורות הם נותנים תעריף הפקה אחר, לו הם נותנים תעריף הפקה אחר.

יצחק וקנין: למה?

יצחק וקנין: מה איכפת לאוצר, הוא יושב בשקט, זה לא מעניין אותו בכלל, הוא קיבל את המחיר.

יצחק וקנין: חבר'ה, אם אני מחזיר אתכם אחורה, על פי כל הפרמטרים צריך להגיש פה הצעת חוק אחת – שתעריף המים לא ייקבע על ידי רשות המים בכלל אלא בוועדת כספים.

יצחק וקנין: ככה זה היה כל השנים.

יצחק וקנין: בכל השנים לא קבעתם כלום, אנחנו קבענו את המחיר.

יצחק וקנין: לאן הגיעו המחירים היום?

יצחק וקנין: הרקיעו שחקים.

יצחק וקנין: אני אומר לכם, אף אחד לא מסוגל היום לגדל בתעריפים האלה.

יצחק וקנין: חבר'ה, הצלחנו להפחית טיפה את מחירי המים.

יצחק וקנין: עשינו בתיקון 27 הפחתה, כי כולם הבינו שאי אפשר לגדל בצורה כזאת.

יצחק וקנין: אני אומר, אי אפשר לעשות את החלפות כמו שהשר אומר.

יצחק וקנין: השר מדבר כאילו הוא מנותק מהעולם, מצטער שאני אומר את זה.

יצחק וקנין: אני יכול לעשות חלופות?

יצחק וקנין: נטעתי מטע אבוקדו, 5 שנים הוא מניב פרי.

יצחק וקנין: אם מודיעים לי על קיצוץ, אני יכול לעשות חלופות?

יצחק וקנין: איזה חלופות אני יכול?

אסף לוי: זה הוויתור מרצון.

יצחק וקנין: על מה אני אוותר?

אסף לוי: לא אתה.

יצחק וקנין: יש לי מטע אבוקדו, השקעתי השקעה של 200,000 שקל.

יצחק וקנין: נטעתי מטע, מערכת, צנרת מים, כל מה שיש.

יצחק וקנין: מה אני אגיד, שאני סוגר את המטע?

יצחק וקנין: או שאתה בא כמדינה ואתה אומר: חבר'ה, יש פה מציאות - -

עמר בר-לב: הוא בא כמדינה ואומר לך: תוותר, תמכור את החקלאות שלך.

עמר בר-לב: זה מה שהוא אומר.

אסף לוי: זה לא מה שאני אומר.

יצחק וקנין: אני לא רוצה שנפחית מהדבר המרכזי שלשמו אנחנו קיימים במדינה הזאת.

אסף לוי: גם אני לא.

יצחק וקנין: אם לא היו היישובים החקלאים שמחזיקים את כל גדר הגבול של מדינת ישראל, היו צריכים לשים משהו אחר במקומם.

יצחק וקנין: אני נחשב לישוב גדר.

יצחק וקנין: בוא ניקח את הדרום.

יצחק וקנין: מה יש ב-500 מטרים הראשונים, בקילומטר הראשון, אם לא מושבים?

יצחק וקנין: רבותיי, זאת מציאות.

יצחק וקנין: המדינה צריכה לקחת אחריות.

יצחק וקנין: אתה יודע מה אני מצפה, אסף, גם ממך, גם מרשות המים, גם מאגף התקציבים?

יצחק וקנין: אני מצפה שתבואו ותגידו: חבר'ה, צריך לעזור לחקלאות בשעה הזאת, צריך לתת 300 מיליון, 200 מיליון, לסבסד את מחיר המים.

אסף לוי: אנחנו צועקים את זה, אנחנו לא אומרים.

יצחק וקנין: אתה צועק, אבל ידידי מאגף התקציבים צריך להבין את זה.

יצחק וקנין: אין מציאות בלי שנעשה את הדבר הזה.

מיקי לוי: 35% מהתקציב שלכם לא נוצל בשנה הקודמת, ביקשתם להעביר אותו לשנת התקציב הבאה.

מיקי לוי: משהו בתכנון של התקציב שלכם לא בסדר.

אסף לוי: זה עודפים.

יצחק וקנין: יש מתקן התפלה שנתנו למקורות להפעיל אותו.

יצחק וקנין: אתה יודע איזו פארסה זאת?

איתן כבל: מכיר את זה, היו פה דיונים בעניין.

איתן כבל: יעל כהן-פארן, בבקשה.

יעל כהן-פארן: אני מברכת על הדיון.

יעל כהן-פארן: יש שדולה בכנסת שאני עומדת בראשה יחד עם חברת הכנסת נורית קורן, שדולת המים, שמנסה להביא לדיון מחוץ לוועדות, לדיון פרלמנטרי, מומחים רבים בכל הנושא של מים – מים לחקלאות, מים לטבע, מים במדינת ישראל, מים לתיירות.

יעל כהן-פארן: תשמעו, חברים, אני לא רוצה להרוס את החגיגה, אבל אני מציעה להפריד בין תכנון המים לתכנון החקלאות.

יעל כהן-פארן: יש פה גם מחדל של תכנון החקלאות.

יעל כהן-פארן: אין תכנון.

יעל כהן-פארן: ישב פה השר ושאל: "איך נטעו אבוקדו ובננות לפני שנה".

יעל כהן-פארן: אני גם שואלת את זה, אבל הוא זה שצריך לתת תשובה.

יעל כהן-פארן: איך בשנה רביעית של בצורת שהייתה בשנה שעברה נוטעים בננות?

יעל כהן-פארן: בננות זה לא גידול שאנחנו צריכים להמשיך לגדל במדינת ישראל, אני אומרת את זה כאן.

אברהם דניאל: לא צריך לגדל שום דבר, הכי טוב.

יעל כהן-פארן: לא אמרתי את זה.

יעל כהן-פארן: אדוני, אל תכניס מילים לפי.

יעל כהן-פארן: בננות זה צמח שגדל באופן טבעי באקלים הישראלי.

יעל כהן-פארן: תסכימו איתי, הוא צמח שהגיע מאפריקה.

יעל כהן-פארן: אין לנו פה אקלים אפריקאי, מה לעשות, זאת המציאות.

יעל כהן-פארן: אני לא נגד החקלאות.

יעל כהן-פארן: להיפך, אני בעד החקלאות, בעד החקלאים, אבל צריך להבין שאנחנו נמצאים בעיצומו של משבר אקלים.

יעל כהן-פארן: הוא כבר התחיל, הוא לא משהו שרק הנינים שלנו יחוו.

יעל כהן-פארן: אנחנו בשנה חמישית של בצורת.

יעל כהן-פארן: אולי ציינת את רגבה ששם לא הייתה בצורת, אבל באזורים רחבים, בטח בגליל, בגליל מערבי, בגליל מזרחי, יש בצורת קשה כבר 5 שנים.

יעל כהן-פארן: אנחנו לפתחו של מצב אחר במשק המים באזור.

יעל כהן-פארן: זה לא ששנה הבאה יהיו פתאום מים.

יעל כהן-פארן: אפשר לייצר, זה נכון שמייצרים, אבל גם לזה יש מגבלה, בואו נשים את זה על השולחן.

יעל כהן-פארן: זה שטחי חוף, זה זיהום.

יעל כהן-פארן: זה לא בלתי מוגבל.

יעל כהן-פארן: אנחנו לא נתפיל פה מיליארד וחצי.

יעל כהן-פארן: אולי זה גבול הקצה.

יעל כהן-פארן: זו הצריכה של החקלאות כבר היום.

יעל כהן-פארן: אנחנו צריכים לשים את הדברים על השולחן.

יעל כהן-פארן: החקלאות צריכה לעבור שינוי.

יעל כהן-פארן: זה לא יקרה ביום, זה לא יקרה ביומיים, אבל צריך להסתכל ולתכנן את זה.

יעל כהן-פארן: לא סתם שאלתי את השר מה עם ההכרזה על בצורת.

יעל כהן-פארן: אנחנו כבר יודעים שאנחנו בשנת בצורת הידרולוגית, לפחות חודש וחצי-חודשיים אני שומעת את זה מרשות המים ומהשירות ההידרולוגי, אבל לא מכריזים על שנת בצורת חקלאית.

יעל כהן-פארן: למה?

יעל כהן-פארן: כי יש פה עניין כספי.

יעל כהן-פארן: זה המחדל.

יעל כהן-פארן: לקצץ בלי לתת פיצוי, ברור שזה רע מאוד.

יעל כהן-פארן: אני רוצה לקרוא להמשך הדיונים.

יעל כהן-פארן: אני רוצה להביא בפניך את המסמך של שדולת המים.

יעל כהן-פארן: החקלאות צריכה לעבור שינוי.

יעל כהן-פארן: זה צריך לבוא עם פיצוי ותכנון.

איתן כבל: תודה.

איתן כבל: נציג אגף תקציבים, מה אתם מתכננים לעשות, מה הצפי שלכם, מה אתם מתכוונים שיושקע גם אחרי שתסיימו את התפקיד שלכם באגף?

איתן כבל: אחת הבעיות שמתקיימות באגף התקציבים, ואני אומר זאת כעובדה, זה שאנשים מגיעים, האנשים הכי טובים שיש, על זמן שאול, זמן קצוב.

איתן כבל: הוא קיבל החלטה לטווח שלו.

איתן כבל: גם אם הוא עדיין נשאר באגף תקציבים אבל עוסק בתחבורה, לא במים, הוא אומר: אח שלי, תעזוב אותי, יש מישהו אחר.

אסף לוי: ביום אחד.

איתן כבל: בשנייה כל החומר ההוא נשכח.

איתן כבל: אני אומר את זה.

איתן כבל: אתה יודע בדיוק למה אני מתכוון.

איתן כבל: אני לא רוצה לפתוח את זה, כי אני מאלה שמתעקשים ורודפים גם אחרי אלה שמתקדמים בתפקידים, אני לא מוותר.

איתן כבל: יש פה עניין הרבה יותר גדול.

איתן כבל: כל אחד הציג אותו מהמקום שלו.

שניר ניב: לעניין ההתחלפות רצינו להעיר.

שניר ניב: קודמיי בתפקיד שקידמו את חוק העידוד - אנחנו מתכוונים לקדם אותו גם.

שניר ניב: לגבי יתר האשמות שהיו כאן במושב הזה, אז רק בשנה האחרונה כמות התמיכות שהועברו לחקלאים הייתה גדולה ביותר.

איתן כבל: יקירי, אתה יודע מה היתרון אצלכם?

איתן כבל: שאחרי שעושים פתיח אני מרגיש צורך להתנצל.

אסף לוי: כל התמיכות היו כנגד.

שניר ניב: עד תיקון 27 הוחזרו 350 מיליון שקל של היטלי הפקה על התעריף.

שניר ניב: הם הורידו אותו ל-15%.

שניר ניב: מעל חצי מיליארד שקלים ניתנו כתמיכה להתמודדות למי שהתייקרו לו המים מעל תיקון 27.

קריאה: עוד לא נחתם ההסכם.

שניר ניב: יצא אתמול מאצלנו, עבר הערות אחרונות בלשכות המשפטיות.

שניר ניב: הן צריכות גם לחתום על ההסכם הזה.

שניר ניב: הדבר הזה הולך להיחתם בקרוב.

שניר ניב: תכנית לחיזוק החקלאות של 160 מיליון שקלים נחתמה השנה עם מנכ"ל המשרד, לפי הבקשות של מנכ"ל המשרד והצוות.

שניר ניב: מס מעסיקים שירד, הגדלת עובדים זרים, ייצוא קנביס שאנחנו תומכים בו, הפחתת מכס למדגה - כל הדברים האלה היו בשנה האחרונה, וזה מעבר לשני מיליארד שקלים בשוטף.

שניר ניב: לעניין המים, אנחנו עכשיו חידשנו תכנית - -

איתן כבל: למה לך להמשיך באגף, לך תעבור לחקלאות, הכל זהב שם.

שניר ניב: כשאני מתכנן, אני מתכנן לטווח הארוך.

שניר ניב: לגבי מפעלי הקולחין, אנחנו עכשיו חידשנו תכנית של מעל מיליארד שקל, מיליארד 400, עבור פיתוח מפעלי קולחין.

שניר ניב: זה יגדיל את היקף המים עבור החקלאות, זה מגדיל כל הזמן.

שניר ניב: יש החלטה - בעבר אגף התקציבים התנגד לה, היום אנחנו יודעים להגיד שזו הייתה טעות - של להגדיל את מתקני ההתפלה, להקים עוד שני מתקני התפלה חדשים שנתמוך בהם.

שניר ניב: אנחנו כבר רואים שינוי מגמה בהיקף של המים.

איתן כבל: אני רוצה לדבר לתוך העניין עצמו.

איתן כבל: אוקי, המצב טוב, ברוך השם.

שניר ניב: לא אמרתי שהמצב טוב, אמרתי שהמדינה תומכת.

איתן כבל: אני רואה את זה בעיניים אחרות ממה שאדוני רואה.

איתן כבל: אם הייתי חושב שיושבים פה אנשים שכל עיסוקם הוא בלהתאמן על הקווים ולהתבכיין, הייתי אומר, וואלה, אבל זה לא המצב, בוודאי לא אנשים שנמצאים כאן.

איתן כבל: אני תמיד אומר את המשפט הנפוץ שאני רק נראה טוב, אבל אני כבר זקן.

איתן כבל: אני כבר קרוב ל-30 שנה מתעסק בזה, זו האמת.

איתן כבל: משנת 87 התחלתי לעסוק בזה, ולא כמי שמשקה פרחים בחצר של הבית שלו, אלא ממש להתעסק עם העניין של החקלאות.

איתן כבל: בכל הנושאים, עומר, שאני מתעסק איתם אתה רואה את ההתקדמויות, בחקלאות - דז'ה וו.

איתן כבל: אמרתי, שום דבר לא מתחלף, אפילו המחלות לא מתחלפות בחקלאות.

איתן כבל: האנשים, אני פוגש את כולם כאילו זה היה אתמול.

איתן כבל: מה לעשות, רק התבגרתי.

איתן כבל: מה אני מנסה להגיד לך בשורה התחתונה?

איתן כבל: אי אפשר לקבל את אותן תשובות, את אותן קלישאות, כשהמצב הוא במקום אחר.

איתן כבל: הוא במקום אחר.

איתן כבל: אם היית לוקח אותי בזמן, מחזיר אותי לשנת 87-88, שמע, זה עולם תוכן אחר לגמרי.

איתן כבל: אתם עדיין מציעים היום את אותן הצעות, אבל באופן קשה יותר, בתקופה הרבה יותר קשה.

איתן כבל: יש משבר.

איתן כבל: צריך לתת לאנשים האלה את הפיצוי, כי אף אחד לא אמר להם לא לגדל, אף אחד לא אמר להם לעצור גידולים.

איתן כבל: קם חקלאי בבוקר, הוא צריך לתכנן את השנה שלו.

איתן כבל: הוא צריך לתכנן שנה חקלאית.

איתן כבל: לשנה חקלאית יש מערכת.

איתן כבל: זו מערכת שמתכתבת עם מזג האוויר, מערכת שמתכתבת עם אלף ואחד מאפיינים.

איתן כבל: הוא מתחייב לרכוש – מהדברה, עד אני לא יודע מה.

איתן כבל: אני רוצה לדעת איזה כיוון אתם נותנים לחברים האלה.

איתן כבל: יש את השלב שצריך לתת מענה.

איתן כבל: אני מדבר על הלחם והמרגרינה, אני מדבר על הדבר הבסיסי ביותר כדי שהאנשים האלה יוכלו לקום בבוקר ולהמשיך להיות חקלאים.

דובי אמיתי: מה כמות המים בשנה, מישהו יודע להגיד?

איתן כבל: לא.

קריאה: מה עם הפיצוי בסוף?

שניר ניב: במהלך השנים האחרונות היו פעמיים פיצויים.

שניר ניב: פעם אחת ב-2001, פעם שנייה ב-2009.

שניר ניב: הפיצויים האלה ניתנו לאחר רצף של כמה שנים של קיצוצים, לא כמו השנה הזאת שזו השנה הראשונה במערכת הארצית.

שניר ניב: הם ניתנו עבור קיצוץ מאוד מאסיבי של מאה מיליון קוב כל פעם.

שניר ניב: כרגע מדובר על הקצאה של 280 מיליון קוב - -

אסף לוי: 292.

שניר ניב: עכשיו מדברים על הקצאה של 280 מיליון, לכן מדובר על 20 מיליון קוב, לא על 100.

505: 261.

505: איך 280?

אסף לוי: אין דיוק בנתונים.

איתן כבל: אמרתי לסגנית ראש האגף בדרך הבוקר שכל הצעת חוק שהבאתי והעלות שלה הסתכמה במיליון או שניים, אצלכם היא תמיד התחילה בעלות של 100 מיליון.

איתן כבל: יש לכם מערכות חישוב שלא מתכתבות עם המציאות, הן מתכתבות עם איך להרוג את החוק, איך להרוג את העניין, איך להרוג את הנושא.

איתן כבל: גם אם הם לא צודקים, זה בטוח לא המספר שאתם אומר.

איתן כבל: אני מוכן להתערב איתך על מה שאתה רוצה.

אסף לוי: אני בצד שלך.

איתן כבל: גם אם הנתון שהם מציגים בפני הוא לא הנתון האופטימאלי, הנתון המדויק, בוודאות זה לא הנתון שאתה אומר.

שניר ניב: אני חולק .

שניר ניב: אני יכול להראות את זה.

איתן כבל: יש פעם שלא חלקתם?

שניר ניב: כן, נתתי כמה דוגמאות רק בשנה האחרונה.

איתן כבל: וואלה, זה יותר גדול מנס חציית המים על ידי בני ישראל אם לא חלקת על איזה מספר, ואתה יודע בדיוק למה אני מתכוון.

שניר ניב: לגבי הגליל העליון, שם יש קיצוץ לא רק שנה ראשונה.

שניר ניב: אנחנו הגענו להבנות לגבי פיצויים.

שניר ניב: אנחנו הולכים לעמוד בזה כמו בכל הסכם שאנחנו עומדים בו.

שניר ניב: כן תהיה תמיכה משמעותית השנה לחקלאי הגליל העליון על הקיצוץ הרציף שיש בשנים האחרונות.

שניר ניב: מעבר לזה אנחנו תמיד שמחים ונשמח לשבת עם נציגי החקלאים, עם משרד החקלאות.

איתן כבל: תודה, יקירי, בוא נעצור בשמחה.

איתן כבל: מה שאני מבקש זו נקודה אחת.

איתן כבל: את כל הנתונים שאתה אמרת לגבי ההטבות - אני רואה פה שמתאפקים לא לחייך מהעושר הכל כך גדול שמורעף עליהם מאגף תקציבים -תעביר לי.

איתן כבל: אני ארצה – אם זה קשה לך מידי, אני אוותר לך – שתעביר לי את מה שנתת ואת מה שעקצת.

איתן כבל: אני מבקש את המסמך הזה.

שניר ניב: יגיע.

איתן כבל: תודה.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: הקיצוץ, איך שהבנתי מכל ההתנהלות, קיים, יהיה קיצוץ.

עבד אל חכים חאג' יחיא: אנחנו מתווכחים אם מגיע פיצוי או לא מגיע פיצוי, זו הנקודה.

עבד אל חכים חאג' יחיא: אנחנו הולכים סביב סביב.

עבד אל חכים חאג' יחיא: הנקודה המרכזית היא הפיצוי, כמה פיצוי.

עבד אל חכים חאג' יחיא: אני מתעקש, כבוד היושב-ראש, לדבר על מה קדימה.

עבד אל חכים חאג' יחיא: מהאוצר הבנתי שהם אולי יקבלו פיצוי, אולי יש משהו, אבל לא בדיוק מה שהיה בשנים הקודמות, כי זו לא אותה כמות.

עבד אל חכים חאג' יחיא: מתחילים להתווכח על הכמויות, אם כן מגיע או לא מגיע.

עבד אל חכים חאג' יחיא: הכוונה שלכם היא לא לתת פיצוי, או לתת פיצוי מזערי, זה מה שהבנתי.

עבד אל חכים חאג' יחיא: אם לא הבנתי נכון, תקן אותי.

עבד אל חכים חאג' יחיא: לפחות איך שמכירים אותי, יש לי את היכולת להבין את הנשמע ולהבין בין השורות.

עבד אל חכים חאג' יחיא: משרד החקלאות, התפקיד שלו הוא לתכנן.

עבד אל חכים חאג' יחיא: אולי יש לו תכניות סודיות לחסל את החקלאות.

עבד אל חכים חאג' יחיא: אם יש לו את התכניות הסודיות, לא יודע, אולי נעביר את זה לדיון בוועדת חוץ וביטחון, כדי שהם יגידו אם זו הכוונה שלהם.

עבד אל חכים חאג' יחיא: היום מקצצים.

עבד אל חכים חאג' יחיא: מה שמעתי שאומרים?

עבד אל חכים חאג' יחיא: אולי תמצא לך מישהו שיוותר בשבילך על כמות המים כדי שתוכל להשקות את המטע שלך.

אסף לוי: תמורת פיצוי.

אסף לוי: זה בדיוק המנגנון שאנחנו מבקשים.

עבד אל חכים חאג' יחיא: אם הוא מוותר השנה, מתי הוא יכול לחזור לעבד את הקרקע שלו?

עבד אל חכים חאג' יחיא: האם מי שקוצץ לא חוזר?

עבד אל חכים חאג' יחיא: זו השאלה מרכזית.

דובי אמיתי: ב-2009 הייתה החלטת ממשלה, היה מנגנון מאוד ברור.

עבד אל חכים חאג' יחיא: של ויתור לעד?

דובי אמיתי: לא, זמני לשנה.

עבד אל חכים חאג' יחיא: מי יכול להבטיח שבשנה הבאה לא יהיה עוד קיצוץ?

אסף לוי: עוד פעם, אי אפשר לדעת מה יהיה הממוצע הארצי.

עבד אל חכים חאג' יחיא: אם אני מוותר השנה, אני מסתכן שאני לא אחזור לעבד.

עבד אל חכים חאג' יחיא: אני מסתכן, זה מה שהבנתי מהדברים.

אסף לוי: לא.

עבד אל חכים חאג' יחיא: יש עוד נקודה חשובה, מבחינתי זה השטחים החקלאיים ביישובים הערביים.

עבד אל חכים חאג' יחיא: לנו יש קרקע.

עבד אל חכים חאג' יחיא: בקרקע הזאת היה לנו מטע ענבים שלא היה בהשקייה.

עבד אל חכים חאג' יחיא: זה היה בשנות ה-70.

עבד אל חכים חאג' יחיא: החלטנו לעקור, לעשות מטע אחר.

עבד אל חכים חאג' יחיא: אמרו לנו שאין לנו זכות מים לשטח הזה.

עבד אל חכים חאג' יחיא: אם אנשים רוצים לעבד קרקע, אין.

עבד אל חכים חאג' יחיא: זה המצב באותן שנים.

עבד אל חכים חאג' יחיא: אני הגעתי למשרד החקלאות, אולי הייתי אז בגיל 16, וקיבלתי מכסה לשנה.

אסף לוי: אתה מדבר על שנה ספציפית?

עבד אל חכים חאג' יחיא: לא.

עבד אל חכים חאג' יחיא: זה ממשיך עד היום.

עבד אל חכים חאג' יחיא: אם אתה מגיע לשטחים החקלאיים אצל הערבים, כאשר רוב הערבים עבדו בחקלאות, אתה רואה שטחים לא מעובדים.

עבד אל חכים חאג' יחיא: למה?

עבד אל חכים חאג' יחיא: אין לנו מים.

עבד אל חכים חאג' יחיא: בשטחים שלנו יש רק מטעי תאנים, זה כל מה שיש לנו.

עבד אל חכים חאג' יחיא: זה באזור שלנו, באזור המשולש.

עבד אל חכים חאג' יחיא: זה מה שיש לנו.

עבד אל חכים חאג' יחיא: אנחנו לא מעבדים, כי אין מים.

עבד אל חכים חאג' יחיא: השאלה אם החליטו לייבש, או שמדובר באנשים שאין להם זכות מים על הקרקע.

אסף לוי: אני מוכן לבדוק את זה.

עבד אל חכים חאג' יחיא: אני מבקש תשובה על הנושא של זכויות מים.

עבד אל חכים חאג' יחיא: אני יכול להביא לך גם גושים וחלקות.

עבד אל חכים חאג' יחיא: הפיצוי שאנחנו צריכים לקבל, ואנשים יקבלו, זה לא רק על הקרקע.

עבד אל חכים חאג' יחיא: מדברים על 30 מיליון כפול 3 שקלים.

עבד אל חכים חאג' יחיא: יש אנשים שחיו מהעבודה שלהם.

עבד אל חכים חאג' יחיא: זה גם הפסד הכנסות שצריך לקחת בחשבון, זה לא רק מחיר המים.

עבד אל חכים חאג' יחיא: ראיתי שמדברים פה על שלושה שקלים לקוב מים.

עבד אל חכים חאג' יחיא: לא ככה צריך לחשב.

פלג אוריון: צריך להבין שהחקלאים מיואשים, אובדי עצות.

פלג אוריון: אין שום תכנית לטווח הארוך, שלא לדבר על הטווח הקצר.

פלג אוריון: אני מדבר על מזכירי ישובים שמתקשרים אלי במסגרת התפקיד שלי.

פלג אוריון: במקומות שניתנו נחלות חדשות לפני שנה או שנתיים יש יותר צריכה, כי אנשים נטעו, אנשים בנו, אנשים הקימו חממות.

פלג אוריון: אני מדבר גם על גידולי ירקות.

פלג אוריון: הם כבר שתלו.

פלג אוריון: למי יגידו לא לקחת את המים רק בגלל שהוא לא היה ב-2016?

פלג אוריון: יש פה בעיות אמיתיות שקורות יום יום, לילה לילה.

פלג אוריון: בינתיים אין תשובות.

פלג אוריון: אני לא שומע שאנחנו יוצאים פה עם איזו שהיא בשורה.

פלג אוריון: הייתי מצפה לשמוע, לפחות בטווח הקצר, אם יש החלטה על פיצוי.

איתן כבל: אנחנו נסכם את זה בסוף.

איתן כבל: העניין ברור.

פלג אוריון: עזרה לפיצוי של קרקעות, לפרדסים שוליים שאפשר יהיה בעזרת משרד החקלאות להוריד אותם, שאפשר יהיה לפנות לחקלאים ולהגיד להם: תקבלו את הסיוע, אל תעקרו הכל, אנחנו נעזור לכם, תפסיקו להשקות.

פלג אוריון: אני לא מדבר על זה שירד גשם לפני שבועיים.

פלג אוריון: הקיצוץ של ה-11 הגיע לפני.

פלג אוריון: אולי אפשר להפחית מ-11, אולי שיהיה רק 5%.

פלג אוריון: כל קוב חשוב.

פלג אוריון: חייבים לקבל את ההחלטות עכשיו.

איתן כבל: תודה, פלג.

איתן כבל: מיקי לוי, בבקשה.

מיקי לוי: תודה רבה, אדוני, אני לא אחזור על הדברים.

מיקי לוי: במדינת ישראל יש חמישה מתקנים להתפלת מים.

מיקי לוי: המזל של המדינה הזאת זה ששרון קיבל את ההחלטה, בניגוד לדעתו של האוצר, להקים את מתקני ההתפלה.

מיקי לוי: המתקן הצפוני ביותר נמצא בחדרה.

מיקי לוי: זהו.

מיקי לוי: אני לא מומחה גדול לחקלאות, אני רק מתעסק קצת עם נושא המים.

מיקי לוי: לפני חודש וחצי הגיעו לברזים בכרמיאל, בישובים הערביים, בקריות, בחיפה, וגילו מים עכורים.

מיקי לוי: הסיבה, אחרי שבדקתי את העניין, זה שערבבו מים מותפלים עם מים שאובים.

מיקי לוי: האקוויפר הצפוני ריק.

מיקי לוי: צריך 100 מיליון שקל כרגע כדי לנסות לראות אולי מתחתיו יש מים.

מיקי לוי: אני כבר שנה וחצי צועק שלא יהיו מים בברזים.

מיקי לוי: שר האוצר יכול לבנות כמה שהוא רוצה בקריות, אבל לא יהיו מים בעוד שנה וחצי.

מיקי לוי: אם לא יקימו מתקן התפלה בין ראש הנקרה לבין עכו - -

איתן כבל: עובדים.

מיקי לוי: שמעתי את הסיפורים האלה.

איתן כבל: בוא נהיה גם ישרים והגונים, יש בעיה גם של מיקום.

מיקי לוי: אני יודע.

איתן כבל: אני מתעסק בזה באופן אישי.

מיקי לוי: אתה צודק.

מיקי לוי: מי שלא יתווכח איתכם זה שרגא.

מיקי לוי: תלכו על החוק של שרגא.

איתן ברושי: מחנה שרגא.

מיקי לוי: זה כנראה החלק שילכו.

מיקי לוי: אני אומר לכם, המתקן באשדוד עובד בחצי תפוקה, מכיוון שיש שם בעיות טכנולוגיות קשות מאוד.

מיקי לוי: עוד מעט הוא יקרוס.

מיקי לוי: ארבעה מיליארד שקל עולה הקמת מתקן התפלה.

מיקי לוי: זה לוקח 4 שנים.

מיקי לוי: אם לא יתחילו עכשיו, תהיה קטסטרופה.

איתן כבל: תודה, אדוני.

איתן כבל: ירון סלומון, בבקשה בקצרה.

ירון סלומון: המים זה אמצעי ייצור מרכזי לחקלאים ולחקלאות.

ירון סלומון: למה הדבר דומה?

ירון סלומון: מפעל תעשייתי.

ירון סלומון: אם היו מקצצים לו 50% מתצרוכת החשמל שהוא צריך עבור הייצור שלו, אני בטוח במאת האחוזים שהיו מפצים אותו ומוצאים את הפתרון המיידי לעניין הזה.

ירון סלומון: זה מה שאנחנו מבקשים בחקלאות, אנחנו מבקשים פיצוי על הקיצוץ העכשווי.

ירון סלומון: זה דבר אחד.

ירון סלומון: דבר שני - החקלאות תמיד הייתה באפר, אנחנו הבנו את הדבר הזה.

ירון סלומון: איך אומרים?

ירון סלומון: זה כמו הפצצה של ביבי באו"ם.

ירון סלומון: די, נגמר.

ירון סלומון: יש גם מגזרים אחרים במדינת ישראל.

ירון סלומון: אמנם הייתה פה הבטחה בפעם הקודמת של יושב ראש רשות המים על כך שיצאו באיזה שהוא קמפיין לגבי חיסכון במים, אבל אני עוד לא ראיתי את הדבר הזה.

ירון סלומון: אין שום סיבה שיתר המגזרים בארץ לא יכניסו את היד לכיס וישתתפו, מה שנקרא, בעניין הזה.

ירון סלומון: לדעתי, אפשר היה לבטל את הקיצוץ של ה-11%, זה הרג אותנו.

ירון סלומון: דבר שלישי – את מועצת רשות המים, רבותיי, כבר 10 שנים לא מינו.

ירון סלומון: אני לא מדבר על המועצה המצומצמת.

ירון סלומון: יש נציגים של 34 או 38 אנשי ציבור מכל המגזרים.

ירון סלומון: המועצה הזאת לא מונתה.

ירון סלומון: אנחנו פנינו למבקר המדינה בכדי לחייב את שר התשתיות למנות את הדבר הזה.

ירון סלומון: הדבר האחרון - כל עוד משק המים יהיה משק כספים סגור, רבותיי, אין תוחלת לחקלאות הישראלית.

איתן כבל: תודה, אדוני.

איתן כבל: ד"ר אורית סקוטלסקי.

אורית סקוטלסקי: אני חושבת שצריך קצת לנתק בין האזורים שמחוברים למערכת המים הארצית, שבהם אני משערת הפתרונות יגיעו עם הקמת מתקני ההתפלה והקמה של עוד מתקני קולחין, לבין האזורים המנותקים, שזה מעלה אגן הכנרת, הגולן, עמק המעיינות.

אורית סקוטלסקי: באזורים האלה החקלאות נשענת לחלוטין על מי הנחלים והמעיינות, על משאבי המים הטבעיים.

אורית סקוטלסקי: יש כאן, אני חושבת, כבוד היושב-ראש, אחריות מאוד גדולה של הכנסת, של הממשלה ושל רשות המים לדאוג לחיבור של האזורים המנותקים האלה למערכות לאומיות, למערכת המים הארצית.

אורית סקוטלסקי: החקלאים צריכים לרצות את זה.

אורית סקוטלסקי: אתם צריכים לרצות את זה לא בשביל להחזיק את השיבר של המדינה במעלה ולהמשיך לנצל אותו.

אורית סקוטלסקי: אני מוכרחה להגיד שהיו החלטות ממשלה והחלטות של החקלאים להרחיב את החקלאות.

אורית סקוטלסקי: אני נדהמת כשאני הולכת ורואה את כל הנחלים בדן, בבניאס מתייבשים, כאשר לצד זה אני רואה נטיעות חדשות מ-2017.

דובי אמיתי: אי אפשר לשקר, אי אפשר לזרות חול בעיניים.

איתן כבל: גם זו עמדה.

אורית סקוטלסקי: אני רוצה לסיים בהצעה אופרטיבית.

אורית סקוטלסקי: תשמעו, בימים אלה, גם בגולן וגם בעמק החולה, ניטעים עוד מטעים על חשבון הנחלים.

איתן כבל: זו לא הצעה, זו עמדה.

אורית סקוטלסקי: יש לי הצעה.

אורית סקוטלסקי: יש תכנית ברשות המים שצריך לקדם אותה, והיא לחבר גם את האזור הזה של מעלה אגן הכנרת בתוך כמה שנים וגם את האזור של עמק המעיינות למערכת המים הארצית.

אורית סקוטלסקי: ברגע שיביאו לשם מים מותפלים החקלאות תצטרך ותוכל להשתנות.

אורית סקוטלסקי: אפשר להציל את הנחלים בישראל.

איתן כבל: תודה.

איתן כבל: גברתי מרשות המים, יש לך תשובה לשאלה ששאל ירון?

תמי שור: לגבי הנושא הביתי?

איתן כבל: לא, לגבי זה שלא מינו את מועצת רשות המים.

תמי שור: הוא לא מדבר על מועצת רשות המים, הוא מדבר על יישות שנקראת מועצת המים.

ירון סלומון: מועצת המים.

איתן כבל: אנחנו מתנצלים.

תמי שור: אלה שני דברים שונים לחלוטין.

איתן כבל: הבנתי שאלה שני דברים שונים.

איתן כבל: הוא התכוון למה שלא מינו.

תמי שור: מועצת המים היא גוף מייעץ שאמור למנות שר האנרגיה.

תמי שור: הוא לא קשור לרשות המים.

איתן כבל: ידעתי, אבל למען הסר ספק.

איתן כבל: אברהם דניאל, בבקשה.

אברהם דניאל: במשך שנים אין לממשלה שום מדיניות לגבי החקלאות, זאת הבעיה העיקרית.

אברהם דניאל: בנושא המים שאנחנו דנים בו כרגע, איך וקנין אמר?

אברהם דניאל: הוא יכול להגיד לעץ שהוא לא ישקה אותו?

אברהם דניאל: מה שיקרה בפועל זה שהוא ישקה, הוא יחרוג, והמדינה תעשה את הקופה עליו.

אברהם דניאל: זה מה שיקרה.

אברהם דניאל: אנחנו כנראה גורמים הרבה כאב ראש לממשלה.

אברהם דניאל: מכיוון שהיא בין כה רוצה לסגור את החקלאות, בוא נעשה את זה קל יותר, נקרא לזה המתת חסד.

אברהם דניאל: ישלמו לנו, נסגור את המשקים, כך יפתרו את הבעיה.

אברהם דניאל: תהיה להם תוצרת חקלאית מארדואן, מעזה, מאיפה שרק אתם רוצים להביא.

אברהם דניאל: זה הפתרון שיש לנו.

אברהם דניאל: רבותיי, אתם מתעללים בחקלאות.

אברהם דניאל: הקמתם גופים מפה עד הודעה חדשה - מדור תשלומים, מינהלת ההגירה.

אברהם דניאל: אתם יושבים עלינו כמו אני לא יודע מה.

אברהם דניאל: רבותיי, זה לא קיים באף מגזר עסקי.

אברהם דניאל: לא ראיתי מגזר שמפקחים על המשכורות שלו כמו שאצלנו.

אברהם דניאל: כשאתה בא למדור התשלומים, אומרים לך דיווח אמת.

אברהם דניאל: מה זה דיווח אמת?

אברהם דניאל: מה שהוא עבד בפועל.

אברהם דניאל: להם יש אמת אחרת.

אברהם דניאל: הם תובעים אותך, מבטלים לך רישיונות.

אברהם דניאל: הם אומרים שפיקוח זה טוב, דהיינו שהפלסטינים יקבלו את הכסף שלהם, על הכיפאק, אבל מה עם אזרחי מדינת ישראל, להם לא מגיע?

אברהם דניאל: שיפקחו על כל אזרח במדינת ישראל.

אברהם דניאל: הפכו אותנו לשואבי מים.

אברהם דניאל: רבותיי, החקלאות חוסלה, חד וחלק.

אברהם דניאל: אתם כנראה לא מבינים את מה שאתם אומרים עד הסוף.

אברהם דניאל: למעלה מ-15 שנה כתבתי לכל חברי הכנסת על כך שאין מדיניות, שיציגו מדיניות.

אברהם דניאל: לפני שבוע פגש אותנו מנכ"ל משרד החקלאות לשעבר, יוסי ישי.

אברהם דניאל: הוא אמר לי שהחזון שלי במלואו התקיים.

אברהם דניאל: צר לי שהוא התקיים.

איתן כבל: אורי דורמן, יו"ר משקי הגליל העליון.

איתן כבל: בבקשה.

אורי דורמן: אני מייצג 35 קיבוצים.

אורי דורמן: הקיצוצים במים הופכים את החקלאות בגליל העליון, גורמים לה נזק אדיר.

אורי דורמן: החקלאות הזאת שהוקמה לפני הרבה שנים על גבולות המדינה הייתה מבוססת על גידולי צומח.

אורי דורמן: אנחנו מדברים בעיקר על אזור עמק החולה.

אורי דורמן: כל מה שעשה תיקון 27, ועכשיו על זה הקיצוץ במים, הופך את החקלאות, גורם לה נזק אדיר - שטחים ננטשים, חקלאים מפסיקים לגדל.

אורי דורמן: אין תשובות.

אורי דורמן: אנחנו עוד מעט חוגגים יום הולדת לתיקון 27.

אורי דורמן: זה מבחינתנו אירוע אסטרטגי, דרמטי.

אורי דורמן: כל מה שהובטח, גם הפיצוי על הקיצוץ, גם בנושא של הכאבול שזה אזור אסטרטגי מבחינת מדינת ישראל, וגם כל נושא התמיכות כדי שנוכל להתאים את החקלאות באזור שלנו למצב החדש - אין שום דבר עדיין.

אורי דורמן: שניר אמר את מה שאמר, אבל הסכם אין.

אורי דורמן: אין לנו תשובות לחקלאים.

איתן כבל: תודה, אורי.

איתן כבל: אני מודה לך מאוד.

איתן כבל: איתן ברושי, בבקשה.

איתן ברושי: אדוני היושב-ראש, חבריי חברי הכנסת והשותפים לדאגה למשק המים.

איתן ברושי: צריך לומר שהמשבר הזה לא היה צפוי.

איתן ברושי: אנחנו הגענו למצב של מחסור של מים לחקלאות ואיום על מי השתייה.

איתן ברושי: שנת הבצורת החמישית היא לא לגמרי הפתעה.

איתן ברושי: אין ספק שהיא לא בידי אדם, מדובר בגורמי שמיים, וכל איש באמונתו יחיה.

איתן ברושי: ניהול כושל של משק המים הוא תוצאה של התנהלות כושלת בשנים האחרונות, לפי דעתי של מבנה ארגוני לא ראוי של רשות ומועצות.

איתן ברושי: אני מוציא מהביקורת את גיורא שחם, הוא כידוע מצא מציאות כזאת.

איתן ברושי: צריך לומר, אדוני היושב-ראש, יש בעיה בקבלת ההחלטות ובניהול של משק המים.

איתן ברושי: יושב פה הנציג של משרד החקלאות.

איתן ברושי: לא שולחים את המנכ"ל, שולחים אותו.

איתן ברושי: בדרך כלל הם בעמדת מיעוט.

איתן ברושי: דעתו של המשרד שמייצג את החקלאות לא מקובלת.

איתן כבל: דווקא היום היה השר.

איתן כבל: אתה מלכלך.

איתן ברושי: אני מדבר על מועצת המים.

איתן כבל: איפה הוא, למה הוא לא הגיע?

איתן ברושי: אסף מייצג את משרד החקלאות בפורום של נציגי משרדים, כשלפי דעתי לרובם אין הבנה עם משק המים ועם החקלאות.

איתן ברושי: אני רוצה להגיד פה דבר ברור.

איתן ברושי: משק המים, בניגוד לשנים בעבר, הוא בשליטה מלאה של הממשלה.

איתן ברושי: אין שלולית שהממשלה לא שולטת עליה.

איתן ברושי: טוב שהחקלאות לוקחת את המים המושבים, אחרת היו צריכים לסלק אותם בעלות הרבה יותר גבוהה.

איתן ברושי: זו לא תוספת עלות, זה יתרון לחקלאות.

איתן ברושי: תראו, אני רוצה לומר שזה מצב מביך מה שקורה פה, זה לא הגיוני.

איתן ברושי: אנחנו לא יכולים לקבל את ההחלטה של רשות המים, של מועצת המים.

איתן ברושי: לפי דעתי הקיצוץ שאתם החלטתם עליו הוא קיצוץ שאי אפשר לקבל אותו.

איתן ברושי: מותר לממשלה ולכנסת להעביר ביקורת, זה תפקידנו.

איתן ברושי: אני מבקש לנמק את ההחלטה על בסיס משק המים נכון להבוקר.

איתן ברושי: עושים את זה גם בנושאים יותר רגישים מאשר משק המים.

איתן ברושי: יכול להיות שייווצר גירעון מסוים.

איתן ברושי: הוא לא באשמת החקלאים.

איתן ברושי: אני אומר למשרד החקלאות, אתם תחליטו אם זה קיצוץ "פלט" או יש שיקול דעת איך מקצצים.

איתן ברושי: אי אפשר לקצץ בנחל עוז אפילו קוב אחד.

איתן ברושי: הם קיבלו אישור.

איתן ברושי: כשאני בא לרמת הגולן עם כל מה שקרה שם, אומרים לי אנשים בדמעות שהם נטעו מטעים על בסיס אישורים.

איתן ברושי: עכשיו אומרים להם שאין מים.

איתן ברושי: זה סוף הדרך שלהם.

אסף לוי: אז ממי נקצץ?

איתן ברושי: בשביל זה הממשלה נועדה לקבל החלטות, אסף.

איתן ברושי: כשתשתף אותי, אז אגיד לך.

איתן ברושי: עשיתי כבר דברים יותר מסובכים.

איתן ברושי: אל"ף, אני מערער על גובה הקיצוץ.

איתן ברושי: אתם לא יכולים לקבל את ההחלטה בלעדינו.

איתן ברושי: נקיים על זה דיון.

איתן ברושי: תשכנע אותנו שאתם צודקים.

איתן ברושי: לפי דעתי אתם לא צודקים.

איתן ברושי: אני חושב שיש יותר מים ממה שאתם מקצצים.

איתן ברושי: שתיים, אני חושב שהקיצוץ לא יכול להיות אחיד, הוא צריך להיות סלקטיבי, עם דגש לאזורים וגידולים.

איתן ברושי: אני מציע לא לעקור מטעים אלא בהסכמה.

איתן ברושי: לעקור עכשיו מטעים למי שנטע לפני שנתיים-שלוש, זה לא רק אכזרי, זה גם לא הגיוני.

איתן ברושי: אני מבקש לומר תודה על הדיון הזה.

איתן ברושי: אנחנו פותחים סדרת דיונים, 6,7 דיונים – זה הראשון מביניהם - בהמשך להחלטה להקים ועדת חקירה פרלמנטרית שיזמתי.

איתן ברושי: בתאום עם איתן כבל והקואליציה זה הופך להיות דיונים בוועדת הכלכלה.

איתן ברושי: יהיו עוד דיונים.

איתן ברושי: בלי מים אין חקלאות.

איתן ברושי: משפט לגמרי אחרון, איתן כבל.

איתן ברושי: זו שגיאה היסטורית, כולל של התיישבות, שהסכימו שהמים יהיו פה במשק סגור.

איתן ברושי: נדרשת השקעה של 11 מיליארד שקלים.

505: ההתיישבות מעולם לא הסכימה.

איתן ברושי: ההתיישבות זה לא אתה.

איתן ברושי: נדרשת השקעה של 11 מיליארד שקלים כדי לייצר את משק המים.

איתן ברושי: אמרתי את זה גם לשר האוצר.

איתן ברושי: הוא אמר לי שהוא לא מבין במים, שהוא בקושי מבין במים מינרלים, שאני אשאל את שאול מרידור.

איתן ברושי: אמרתי ששאול הוא הבעיה, לא הפתרון.

איתן ברושי: משק המים לא יכול להיות משק סגור אם רוצים פה חקלאות.

איתן ברושי: תודה.

איתן כבל: תודה לאיתן, תודה לכם.

איתן כבל: אני רוצה לסכם.

איתן כבל: יש פה כמה מרכיבים.

איתן כבל: אני רוצה להודות לחברי השדולה, לך עומר בראשם.

איתן כבל: אנחנו, כפי שגם התחייבנו כאן, נעשה את השימוע.

איתן כבל: מחר יש את הדיון הנוסף שנוגע לפשיעה החקלאית.

איתן כבל: אני ברשות

איתן כבל: כם רוצה לסכם את העניין ב-4 נקודות.

איתן כבל: קודם כל, אני רוצה לעסוק בהווה, בטווח המיידי.

איתן כבל: אני, דרך אגב, אשקול את הרעיון שלך לזמן את יו"ר רשות המים לנמק בפנינו מה הם השיקולים שהובילו אותו לקבוע את הקיצוץ הזה, גם להסביר.

איתן כבל: אני לא מבין - אני אומר את זה בשלוף, לא התעמקתי בזה - למה צריך לעשות קיצוץ רוחבי שהוא באופן לכאורה שווה כשאנחנו עוסקים פה בגידולים.

איתן כבל: אמרתי לכם בזהירות רבה את הדברים.

איתן כבל: אינני אומר שאני הולך על קרקע מוצקה, אבל אני אשמח לקבל את העמדה.

איתן כבל: נקודה נוספת.

איתן כבל: כמו שאמרתי בפתיחת הדברים שלי, אני הולך להיות חלק בלתי נפרד מהמו"מ.

איתן כבל: לחקלאים חשוב לדעת למחר בבוקר, זה מה אני ביקשתי לדעת.

איתן כבל: הדיון הזה בא בדחיפות, כיוון שיש כאן שאלות של אתמול בבוקר.

איתן כבל: אם תרצו, של שלשום בבוקר, חבריי לשדולה.

איתן כבל: חלק מהעניין הזה הפעם יהיה גם לצאת עם תפישה סדורה, צופה פני עתיד.

איתן כבל: צופה פני עתיד זה לא עוד 2,000 שנה, זה לטווחים של שנתיים-שלוש.

איתן כבל: אי אפשר, כל פעם אנחנו מתחילים את המשחק מחדש.

איתן כבל: אני אומר את זה גם לאגף תקציבים.

איתן כבל: אתם מתחילים איתי דיונים.

איתן כבל: יש כאן עניין אמיתי.

איתן כבל: אתה אמרת שב-2009 התקיימו דיונים.

איתן כבל: זה לא חדש.

איתן כבל: אני יודע לאן זה הולך.

איתן כבל: כל אחד לוקח את זה למקום של לא בדיוק, שהיו 3 שנים כאלו, שהם קיבלו פיצוי כזה, פיצוי כזה, שזה לא בדיוק דומה, שזה כן דומה.

איתן כבל: אנחנו מכירים את ההשחזות האלו או ההשאלות האלו כשלא רוצים לקדם את העניין.

איתן כבל: אני באמת מכיר את זה.

איתן כבל: אני אהיה חלק מהעניין הזה.

איתן כבל: אני גם מבקש הפעם הזאת לראות מרשות המים תכנית ל-5 השנים הקרובות.

איתן כבל: לא אמרתי ל-20 השנים הקרובות, לא אמרתי לעשור הקרוב או ל-100 השנים הקרובות.

איתן כבל: כבר מובן וברור שיש מחזוריות אקלימית פה בישראל.

איתן כבל: אני לא מומחה גדול, אני אומר את זה רק מהאזנה ומכך שאני מסתכל על 20 השנים או 40 השנים האחרונות.

איתן כבל: ברור שצריך את ההתפלה לימים הקשים.

עמר בר-לב: הייתה כאן הערה, אולי של נשיא התאחדות האיכרים או של מישהו אחר, שאפשר תוך שנה להפיק.

דובי אמיתי: יש אמירה משני המתקנים בפלמחים ובשורק שהם מסוגלים לייצר.

איתן כבל: אני אבדוק את זה.

עמר בר-לב: כי אם כן, אז זה עניין של כסף.

איתן כבל: האם הם מסוגלים כבר להתחיל?

דובי אמיתי: תוך שנה לספק.

איתן כבל: תוך שנה לספק את הכמות החסרה?

דובי אמיתי: כן.

עמר בר-לב: או חלק ממנה.

איתן כבל: או חלק ממנה, לא חשוב.

איתן כבל: אוקי, חברים, אנחנו בתוך העניין.

איתן כבל: כמו שסיכמתי עם אגף התקציבים, עם הסגנית עדי חכמון, אני אתאם איתה את העניין הזה, כמובן יחד עם משרד החקלאות, עם גורמי החקלאות ועם הארגונים השונים.

איתן כבל: תודה רבה לכם.

איתן כבל: יצאנו לדרך.

איתן כבל: הישיבה נעולה.